
GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău



cu privire la modificarea Regulamentului privind cerințele de colectare, epurare și deversare a apelor uzate în sistemul de canalizare și/sau în emisare pentru localitățile urbane și rurale, aprobat prin Hotărârea Guvernului nr. 950/2013

În temeiul art. 40 din Legea apelor nr. 272/2011 (republicată în Monitorul Oficial al Republicii Moldova, 2024, nr. 46-49, art. 70), cu modificările ulterioare, și al art. 22 din Legea nr. 303/2013 privind serviciul public de alimentare cu apă şi de canalizare (Monitorul Oficial al Republicii Moldova, 2014, nr.60-65, art.123), cu modificările ulterioare, 

Guvernul HOTĂRĂŞTE:

Prezenta hotărâre transpune Directiva (UE) 2024/3019 a Parlamentului European și a Consiliului din 27 noiembrie 2024 privind epurarea apelor uzate urbane (reformare), nr. CELEX: 02024L3019-20241212, publicată în Jurnalul Oficial L 3019 12.12.2024, p.1, rectificată prin Jurnalul Oficial L 90038, 16.1.2025, p.1 (2024/3019).

1. Hotărârea Guvernului nr. 950/2013 pentru aprobarea Regulamentului privind cerințele de colectare, epurare și deversare a apelor uzate în sistemul de canalizare și/sau în emisare pentru localitățile urbane și rurale (republicată în Monitorul Oficial al Republicii Moldova, 2020, nr.112-114, art. 344), cu modificările ulterioare, se modifică după cum urmează: 

1.1 Clauza de armonizare va avea următorul cuprins: 
„Prezenta hotărâre transpune Directiva Consiliului 91/271/CEE din 21 mai 1991 privind tratarea apelor urbane reziduale, publicată în Jurnalul Oficial al Comunității Europene L 135 din 30 mai 1991, așa cum a fost modificată ultima dată prin Directiva 2013/64/UE a Consiliului din 17 decembrie 2013 de modificare a Directivelor 91/271/CEE și 1999/74/CE ale Consiliului și a Directivelor 2000/60/CE, 2006/7/CE, 2006/25/CE și 2011/24/UE ale Parlamentului European și ale Consiliului, ca urmare a schimbării statutului Mayotte în raport cu Uniunea Europeană și Directiva (UE) 2024/3019 a Parlamentului European și a Consiliului din 27 noiembrie 2024 privind epurarea apelor uzate urbane (reformare), publicată în Jurnalul Oficial  L 3019 12.12.2024, p. 1, rectificată prin Jurnalul Oficial  L 90038, 16.1.2025, p.  1 (2024/3019).”;
1.2 în Regulament:
1.3 Punctul 1 se completează cu textul „și a Directivei (UE) 2024/3019 a Parlamentului European și a Consiliului din 27 noiembrie 2024 privind epurarea apelor uzate urbane (reformare), publicată în Jurnalul Oficial L 3019 12.12.2024, p. 1, rectificată prin Jurnalul Oficial  L 90038, 16.1.2025, p.  1 (2024/3019). ”
1.4 Punctul 2 se expune în redacție nouă:
„2. Prezentul Regulament stabilește norme privind colectarea, epurarea și evacuarea apelor uzate urbane cu scopul de a proteja mediul și sănătatea umană, în concordanță cu abordarea „o singură sănătate”, în același timp reducând treptat emisiile de gaze cu efect de seră (GES), până la atingerea unor niveluri durabile, îmbunătățind bilanțul energetic al activităților de colectare și epurare a apelor uzate urbane și contribuind la tranziția către o economie circulară, inclusiv prin:
1) stabilirea cerințelor cu privire la sanitația pentru toți, transparența sectorului apelor uzate urbane, supravegherea cu regularitate a parametrilor de sănătate publică relevanți în apele uzate urbane și punerea în aplicare a principiului „poluatorul plătește”;
2) stabilirea cerințelor pentru exploatarea sistemelor de colectare a apelor uzate şi pentru exploatarea stațiilor de epurare, care trebuie să conțină prevederi referitor la:
a) metoda şi gradul de epurare care trebuie asigurate în funcție de numărul de locuitori/de mărimea localității deservite sau care urmează să fie deservită de un sistem de colectare şi de o stație de epurare şi/sau de calitatea emisarelor în care se deversează apele uzate epurate;
b) identificarea şi clasificarea unor astfel de emisare, desemnate ca zone sensibile sau mai puțin sensibile;
c) obligativitatea deversării tuturor apelor industriale uzate într-un sistem de colectare în localitățile urbane, care trebuie să aibă loc în baza unui contract și/sau aviz eliberat de operator;
   d) condițiile privind gestionarea nămolurilor ce rezultă din procesul de epurare și reutilizarea lor în conformitate cu principiile economiei circulare;
    e) măsurile pentru reducerea emisiilor de gaze cu efect de seră și îmbunătățirea bilanțului energetic în procesele de colectare și epurare;
    f) cerințele de transparență în sectorul apelor uzate urbane, inclusiv raportarea publică a datelor operaționale;
    g) supravegherea regulată a parametrilor de sănătate publică în apele uzate, inclusiv monitorizarea patogenilor și a altor indicatori relevanți;
     h) asigurarea sanitației pentru toți, prin acces universal la sisteme de colectare și epurare.
3) stabilirea cerințelor de epurare a apelor uzate în localitățile rurale privind colectarea, depozitarea, epurarea şi deversarea apelor uzate casnice în localitățile rurale, inclusiv a cerințelor de exploatare a sistemelor de colectare locale, a stațiilor şi a proceselor de epurare alternative, a tehnologiilor şi a proceselor adecvate.
4) protejarea calității resurselor de apă și în general a protecției mediului și sănătății umane.
            5) stabilirea metodologiei de calcul a plăților suplimentare pentru evacuarea apelor uzate industriale în sistemul public de canalizare cu depășirea CMA a poluanților stabilite, în aplicarea principiului „poluatorul plătește”. ”

1.5 La punctul 6:
1.4.1. La noțiunea „sistem de colectare”, cuvântul „canalizare” se substituie cu cuvântul „conducte”.

1.4.2   Noțiunea „aglomerare” se expune în redacție nouă:
„aglomerarea – zonă în care populaţia exprimată în echivalenţi locuitor combinată sau nu cu activităţile economice este suficient de concentrată pentru a face posibilă colectarea și transportul  apelor uzate urbane către una sau mai multe stații de epurare a apelor uzate urbane sau către unul sau mai multe puncte finale de evacuare;”;
1.4.3  După noțiunea „aglomerare”, se completează cu noțiunea „biomediu”, cu următorul cuprins:
„ biomediu - orice suport, de obicei din plastic, utilizat pentru dezvoltarea bacteriilor necesare pentru epurarea apelor uzate urbane; ”;
1.4.4 Noțiunea „epurare primară”, se expune în redacție nouă:
„epurare primară- epurarea apelor uzate printr-un proces fizic şi/sau chimic care implică decantarea materiilor în suspensie sau prin alte procedee în care CBO5 al apelor uzate influente este redus cu cel puţin 20%, iar materiile totale în suspensie din influent – cu cel puțin 50%;” ;
1.4.5 La noțiunea „epurare secundară”, după cuvântul „care”, se completează cu cuvintele „reduce materiile organice biodegradabile din apele uzate și” iar după cuvintele „în anexa nr. 2” se completează cu textul „și anexa nr.3”;
1.4.6 După noțiunea „epurare secundară”, se completează cu 2 noțiuni noi cu următorul cuprins:
„ epurare terțiară - epurarea apelor uzate urbane printr-un procedeu care reduce azotul sau fosforul sau ambele din apele uzate urbane;
epurare cuaternară - epurarea apelor uzate urbane printr-un procedeu care reduce un spectru larg de micropoluanți din apele uzate urbane; ”
1.4.7 Noțiunea CMA se completează cu textul „în emisar. ”
1.4.8 După noțiunea CMA, se completează cu noțiunea „încărcare” cu următorul cuprins:
„încărcare - cantitatea de materie organică biodegradabilă măsurată ca CBO5 în apele uzate urbane, exprimată în l.e., sau de orice poluant sau nutrient, exprimată în unități de masă pe timp;
1.4.9 După noțiunea „deversarea limitat admisibilă (DLA)”, se completează cu 2 noțiuni noi, cu următorul cuprins:
„organizație care implementează răspunderea extinsă a producătorilor- o organizație recunoscută la nivel național înființată pentru a le permite producătorilor să își îndeplinească obligațiile care le revin în temeiul prevederilor Capitolului XII; 
micropoluant - o substanță, astfel cum este definită la articolul 4 subpunctul 27 din Legea nr. 277/2018 privind substanțele chimice, inclusiv produșii de degradare ai acesteia, care este prezentă de obicei în mediul acvatic, în apele uzate urbane sau în nămoluri și care poate fi considerată periculoasă pentru mediu sau pentru sănătatea umană pe baza criteriilor de clasificare a substanțelor chimice în clasele de pericol şi în diferențierile acestora şi cerințele referitoare la modalitatea de îndeplinire a criteriilor. ”
1.4.10 După noțiunea „plăți suplimentare”,  se completează cu 3 noțiuni noi, cu următorul cuprins:
„producător - orice fabricant, importator sau distribuitor care, cu titlu profesional, introduce produse pe piața unui stat membru, inclusiv prin intermediul unor contracte la distanță prevăzute în Codul civil al Republicii Moldova nr. 1107/2002. 
public interesat - publicul afectat sau care ar putea fi afectat ori care este interesat de adoptarea deciziilor pentru punerea în aplicare a obligațiilor prevăzute la capitolul IV1.  În sensul prezentei definiții, se consideră că organizațiile neguvernamentale care promovează protecția mediului sau a sănătății umane și care îndeplinesc condițiile prevăzute în dreptul intern au un interes;
rezistența la antimicrobiene - capacitatea microorganismelor de a supraviețui sau de a crește în prezența unei concentrații de agent antimicrobian care, de obicei, este suficientă pentru a inhiba sau a distruge microorganisme din aceeași specie;”
1.4.11 Noțiunea „nămol”, se substituie cu noțiunea „nămoluri” care va avea următorul cuprins:
„nămoluri  - reziduuri organice și anorganice rezultate din epurarea apelor uzate urbane într-o stație de epurare a apelor uzate urbane, excluzând nisipul, grăsimile, alte reziduuri și orice alte resturi de cernere și reziduuri din etapa de preepurare;”
1.4.12 După noțiunea „nămol industrial”, se completează cu noțiune nouă cu următorul cuprins:
„număr întreg de stații de epurare a apelor uzate” - rezultatul final al calculului numărului de stații sau aglomerări eligibile care trebuie modernizate la nivel național pentru a atinge obiectivele de conformitate cu standardele de epurare, acest calcul pornind de la totalul entităților existente și aplicând un procent specificat (cum ar fi 20%, 30%, 40%, 60%, 70% sau 100%) pentru a determina câte dintre ele trebuie să îndeplinească cerințele la anumite termene etapizate, iar dacă produsul matematic al procentajului aplicat la total nu este un număr întreg din cauza fracțiunilor inerente (de exemplu, 20% din 125 de stații dă 25, exact întreg, dar 20% din 127 dă 25,4, neîntreg), se rotunjește rezultatul la cel mai apropiat număr întreg, cu rotunjire în jos dacă valoarea este exact la mijloc între două numere întregi (cum ar fi 25,5, care devine 25), pentru a obține un număr practic și implementabil de entități, evitând orice fracțiune imposibilă în planificarea reală a modernizărilor; ”
1.4.13 Noțiunea de „ape urbane reziduale” se substituie cu noțiunea de ape uzate urbane, cu următorul cuprins: 
„ape uzate urbane - oricare dintre următoarele:
1) ape uzate menajere;
2) amestecul de ape uzate menajere și de ape uzate nemenajere;
3) amestecul de ape uzate menajere și de scurgeri de apă urbane;
4) amestecul de ape uzate menajere, de ape uzate nemenajere și de scurgeri de apă urbane.”;
1.4.14 Noțiunea „ape menajere uzate”, se va expune în redacție nouă:
„ape menajere uzate – apele uzate care provin de la așezări rezidențiale, instituții  și servicii și care sunt generate, în special de metabolismul uman sau de activitățile menajere sau de ambele.”
1.4.15 La noțiunea „ape industriale uzate”, se exclude cuvântul „toate”, după cuvântul „scopuri” se completează cu cuvântul „economice”, iar cuvintele „sau apele de scurgere” se substituie cu cuvintele „și scurgerile de ape urbane”;
1.4.16 După noțiunea „deversare accidentală a apelor uzate”, se completează cu 7 noțiuni noi cu următorul cuprins:
„diluție - raportul dintre volumul mediu din ultimii cinci ani al debitului anual al apelor receptoare la punctul de evacuare și volumul mediu din ultimii cinci ani al evacuării anuale de ape uzate urbane în apele de suprafață;
sanitație - instalații și servicii pentru gestionarea și eliminarea în condiții de siguranță, de igienă și de securitate și în condiții acceptabile din punct de vedere social și cultural ale urinei și fecalelor umane, precum și pentru schimbarea și eliminarea produselor menstruale, cu respectarea vieții private și cu asigurarea demnității;
sistem de canalizare combinată - un singur sistem de canalizare care colectează și transportă apele uzate urbane, inclusiv scurgerile de apă urbane;
sistem de canalizare separată - un sistem de canalizare care adună și transportă în mod separat una dintre următoarele:
1) ape uzate menajere;
2) ape uzate nemenajere;
3) un amestec de ape uzate menajere și nemenajere;
4) scurgeri de apă urbane.
scurgeri de apă urbane - precipitațiile din aglomerări, colectate prin sisteme de canalizare combinate sau separate;
supraîncărcare cu apă ca urmare a furtunilor - evacuarea de ape uzate urbane neepurate, din sisteme de canalizare combinată în apele receptoare, cauzată de precipitații sau defecțiuni ale sistemelor; 
zonă de drenare - suprafață de teren din care apele de suprafață și subterane sunt colectate și transportate către un punct comun, cum ar fi un râu sau un lac, prin intermediul unui sistem de drenaj.”
1.5 Se completează cu punctele 111 -1111, cu următorul cuprins:
„11¹. Evacuarea apelor uzate nemenajere în sistemele de colectare și în stațiile de epurare a apelor uzate urbane se efectuează în baza autorizației de mediu pentru folosința specială a apei, eliberată în conformitate cu prevederile Legii apelor nr. 272/2011, ale Legii nr. 227/2022 privind emisiile industriale și ale altor acte normative aplicabile. În cazul unor condiții tehnice generale privind deversarea apelor uzate nemenajere, acestea se aplică cu respectarea avizului operatorului sistemului de canalizare.
11². În procesul de emitere a autorizației de mediu pentru folosința specială a apei prevăzute la pct. 11¹, Agenția de Mediu consultă operatorul sistemului de colectare și al stației de epurare în care urmează a fi realizată evacuarea, înainte de emiterea autorizației. Operatorii pot formula observații privind capacitatea tehnică de preluare și compatibilitatea apelor uzate cu sistemul de epurare.
11³. Operatorii sistemelor de colectare și ai stațiilor de epurare a apelor uzate urbane au dreptul, la cerere, să consulte autorizațiile de mediu pentru folosința specială a apei emise pentru evacuările de ape uzate nemenajere din bazinul hidrografic respectiv. 
11⁴. În cazul reglementărilor prealabile care stabilesc condițiile generale de evacuare a apelor uzate nemenajere în sistemele de colectare și în stațiile de epurare a apelor uzate urbane, autoritățile competente vor consulta, în prealabil, operatorii acestor sisteme și stații. Consultarea se efectuează prin transmiterea proiectului de act normativ către operatorii serviciilor publice de canalizare și stațiilor de epurare urbane, în vederea prezentării observațiilor și propunerilor tehnice privind implementarea prevederilor propuse.
11⁵. Reglementările prealabile și autorizațiile de mediu pentru folosința specială a apei, prevăzute la pct. 11¹ și 114  se elaborează și se emit astfel încât să asigure respectarea următoarelor condiții:
1) îndeplinirea cerințelor de calitate a apei stabilite în Legea apelor nr. 272/2011, Hotărârea Guvernului nr. 890/2013 pentru aprobarea Regulamentului privind cerințele de calitate a mediului pentru apele de suprafață și că după caz, se monitorizează calitatea și cantitatea evacuărilor relevante de ape uzate nemenajere, în special, că încărcarea poluantă din evacuarea de la stația de epurare a apelor uzate urbane nu conduce la deteriorarea stării corpului de apă receptor și nu împiedică atingerea acestei stări de către corpul de apă respectiv, în conformitate cu obiectivele de mediu pentru ape prevăzute în art. 38 al Legii apelor nr.272/2011;
2) asigurarea faptului că substanțele poluante emise nu împiedică funcționarea stației de epurare a apelor uzate urbane, nu deteriorează sistemele de colectare, stațiile de epurare a apelor uzate urbane sau echipamentele aferente și nu limitează vreo capacitate de a recupera resursele, inclusiv reutilizarea apei epurate și recuperarea nutrienților sau a altor materiale din apele uzate urbane sau din nămoluri;
3) prevenirea oricărui risc asupra sănătății personalului implicat în exploatarea sistemelor de colectare și a stațiilor de epurare a apelor uzate urbane;
4) asigurarea faptului că stațiile de epurare a apelor uzate urbane sunt proiectate și echipate corespunzător pentru a reduce încărcarea poluantă provenită din apele uzate nemenajere evacuate;
5) în cazul în care stația de epurare tratează ape uzate provenite de la instalații de producție sau activități supuse regimului de autorizare conform art.12 al Legii nr. 227/2022 privind emisiile industriale, încărcarea poluantă a apelor epurate nu trebuie să depășească nivelurile corespunzătoare valorilor-limită de emisie aplicabile instalației respective în conformitate cu Legea nr.227/2022.
116. Nu se acordă autorizații de mediu pentru folosința specială a apei și nu se emit reglementări prealabile care să permită evacuarea apelor uzate nemenajere în sistemele de colectare sau în stațiile de epurare amplasate în bazinele hidrografice aferente punctelor de captare a apei destinate consumului uman, în absența evaluării și gestionării riscurilor corespunzătoare, în conformitate cu prevederile Legii nr. 182/2019 privind calitatea apei potabile, ale Legii apelor nr. 272/2011 și ale Hotărârii Guvernului nr. 651/2023 pentru aprobarea Regulamentului sanitar privind supravegherea și monitorizarea calității apei potabile.
117. Autoritatea administrației publice centrale în domeniul mediului, asigură elaborarea, revizuirea sau abrogarea după caz a reglementărilor prealabile, iar Agenția de Mediu asigură revizuirea și adaptarea condițiilor pentru evacuarea apelor uzate prevăzute în  autorizațiile de mediu pentru folosința specială a apei în următoarele situații:
1) sunt identificate substanțe poluante la intrarea sau ieșirea stațiilor de epurare a apelor uzate urbane, conform rezultatelor monitorizării efectuate în temeiul pct.109-112;
2) nămolurile provenite din epurarea apelor uzate urbane urmează să fie utilizate pe terenuri agricole, în conformitate cu prevederile Hotărârii Guvernului nr. 265/2025 cu privire la aprobarea Reglementării tehnice „Măsurile de protecție a solului în cadrul practicilor agricole”;
3) apele uzate urbane epurate urmează să fie reutilizate în conformitate cu cerințele minime pentru reutilizarea apei sau în alte scopuri decât scopuri agricole;
4) apele receptoare sunt utilizate pentru captarea apei destinate consumului uman în conformitate cu Legea nr.182/2019 privind calitatea apei potabile;
5) poluarea provenită din evacuările de ape uzate nemenajere în sistemele de colectare sau în stațiile de epurare urbane prezintă riscuri pentru funcționarea acestor sisteme sau pentru eficiența procesului de epurare.
118. Reglementările prealabile și condițiile de deversare a apei uzate prevăzute în autorizația de mediu pentru folosința specială a apei se revizuiesc la fiecare 3 ani în conformitate cu art. 42 alin. (3) al Legii apelor nr.272/2011. 
119. Prin excepție de la prevederile pct.118, în cazul în care caracteristicile apelor uzate nemenajere, ale stației de epurare a apelor uzate urbane sau ale corpului de apă receptor înregistrează modificări importante, titularul autorizației de mediu privind folosința special a apei înaintează Agenției de Mediu în termen de 15 zile, cererea de revizuire  a condițiilor de deversare a apei uzate.
1110. Agenția de Mediu reexaminează și, după caz, adaptează condițiile de deversare a apei uzate prevăzute în autorizația de mediu pentru folosința specială a apei, în conformitate cu art. 42 alin. (5) din Legea apelor nr. 272/2011, asigurând respectarea cerințelor stabilite în anexa nr. 21, partea B.
1111. În cazuri excepționale, cum ar fi riscul imediat pentru mediu sau sănătatea publică, Agenția de Mediu poate suspenda temporar autorizația conform art. 30 alin. (2) lit. e) din Legea apelor nr. 272/2011 până la finalizarea adaptării condițiilor de deversare.”
1.6 La punctul 13, litera k) se completează cu textul: „, cu excepția cazurilor în care deversarea lor este permisă conform pct. 12, dacă nu prejudiciază sistemul de canalizare, mediul sau sănătatea publică, și doar în sisteme de canalizare combinate proiectate special.”
1.7 Punctul 17 va avea următorul cuprins:
„17. Pentru localitățile în care sunt în curs de realizare stații de epurare sau extinderi ale acestora, se permite construirea de noi stații de epurare a apelor uzate urbane, cu condiția ca acestea să respecte, cel puțin de la punerea în funcțiune, cerințele privind epurarea secundară, ca standard minim obligatoriu, și să fie proiectate și realizate astfel încât să permită conformarea etapizată la cerințele privind extinderea și avansarea ulterioară către epurarea terțiară și, după caz, cuaternară, în conformitate cu prevederile Capitolului IV¹ și cu termenele de tranziție stabilite în Programul național de punere în aplicare. ”
1.8 se completează cu punctele 171 și 172, cu următorul cuprins:
„171. Stațiile de epurare a apelor uzate urbane existente care nu respectă cerințele prevăzute la Capitolul IV¹, precum și stațiile de epurare nou proiectate sau în curs de realizare, sunt supuse în mod obligatoriu unor proiecte de investiții ori unor măsuri de modernizare etapizate, conforme cu Programul național de punere în aplicare menționat la Capitolul XIII. Pe durata derulării acestor proiecte și până la atingerea obiectivelor acestora, autoritatea competentă poate stabili condiții temporare de evacuare a apelor uzate, fundamentate pe evaluări ale riscurilor pentru mediu și sănătate, cu respectarea, cel puțin, a cerințelor privind epurarea secundară, ca standard minim obligatoriu și cu asigurarea unui nivel adecvat de protecție a mediului și a sănătății publice, ținând cont de cerințele și perioadele de tranziție prevăzute la Capitolul IV¹, precum și de obiectivele de mediu pentru ape stabilite prin Legea apelor nr. 272/2011.
172. Până la data de 31 decembrie 2036, toate aglomerările urbane cu un echivalent-locuitor mai mare de 15.000 trebuie să fie dotate cu sisteme de colectare a apelor uzate urbane, iar apele uzate care intră în aceste sisteme de colectare, fac obiectul unei epurări secundare sau al unui tratament echivalent , înainte de evacuare. ”
1.9 La pct. 199, cuvintele „în prezenţa reprezentantului consumatorului, se exclud.
1.10 Se completează cu punctele 241 - 244 , cu următorul cuprins:
„241. Evacuările provenite de la stațiile de epurare a apelor uzate urbane cu capacitatea de cel puțin 1 000 l.e. se efectuează în baza autorizațiilor de mediu pentru folosința specială a apei, eliberate în conformitate cu art. 23 alin. (2) lit. e) din Legea apelor nr. 272/2011, care garantează respectarea cerințelor prevăzute în anexa nr. 21, partea B.
242. Autoritatea centrală în domeniul infrastructurii și dezvoltării regionale ia toate măsurile necesare pentru asigurarea adaptării infrastructurii de colectare și de epurare a apelor uzate urbane în vederea gestionării încărcărilor crescute de ape uzate menajere, inclusiv prin construcția de noi infrastructuri, după caz.
243.La implementarea măsurilor prevăzute pct. 242, se consideră că sunt respectate obiectivele de mediu pentru ape prevăzute în art. 38 al Legii apelor nr. 272/2011, în cazul în care sunt îndeplinite cumulativ următoarele condiții:
1) construcția sau extinderea unei stații de epurare a apelor uzate urbane, destinată epurării unor încărcări crescute sau anterior neepurate de ape uzate menajere, este supusă autorizării.
2) din motive de fezabilitate tehnică sau costuri disproporționate, beneficiile obținute prin funcționarea stației de epurare prevăzute la subpct. 1) nu pot fi realizate prin alte măsuri alternative, inclusiv prin stabilirea unor puncte alternative de evacuare a apelor uzate epurate, care ar contribui la atingerea obiectivelor de mediu pentru ape prevăzute în art. 38 al Legii apelor nr.272/2011;
3) se implementează toate măsurile de atenuare fezabile din punct de vedere tehnic pentru reducerea la minimum a impactului negativ al stației de epurare asupra corpurilor de apă afectate. Măsurile respective se stabilesc în autorizațiile de mediu pentru folosința specială a apei și pot include, după caz, cerințe de epurare mai stricte decât cele aplicate anterior creșterii încărcării apelor uzate menajere, pentru a asigura respectarea cerințelor actelor menționate în partea B punctul 6 din anexa nr. 21;
4) sunt aplicate toate măsurile de atenuare fezabile din punct de vedere tehnic pentru reducerea la minimum a impactului negativ al altor activități care generează presiuni similare asupra acelorași corpuri de apă.
244. În cazul în care incapacitatea de a preveni deteriorarea sau de a atinge obiectivele de mediu într-un corp de apă de suprafață este cauzată de o autorizare emisă conform subpct. 1) această autorizație se indică expres, iar condițiile prevăzute la 243 se explică și se justifică în Planul de gestionare al districtului bazinului hidrografic corespunzător.” 
1.11. Se completează cu punctele 281 - 283, cu următorul cuprins:
„281.Operatorii instalațiilor industriale care generează ape uzate nemenajere biodegradabile, au obligația de a respecta cerințele specifice de evacuare stabilite de autoritatea competentă, astfel încât să se asigure protecția mediului acvatic la un nivel echivalent cu cerințele prevăzute în anexa nr. 21 partea B. 
282. Cerințele prevăzute la pct. 281 se aplică în următoarele condiții:
1) apele uzate provin de la instalații de epurare care tratează o încărcătură de minimum 4.000 de echivalenți locuitori, aparținând sectoarelor industriale enumerate în anexa nr. 9 și care nu desfășoară niciuna dintre activitățile enumerate în anexa nr. 1 la Legea nr. 227/2018 privind emisiile industriale;
2) apele uzate sunt evacuate direct în corpurile de apă receptoare, fără a fi introduse în prealabil într-un sistem public de canalizare conectat la o stație de epurare a apelor uzate urbane.
283.Operatorii instalațiilor industriale sunt obligați să implementeze sisteme de monitorizare a parametrilor relevanți pentru calitatea apelor uzate nemenajere biodegradabile, cum ar fi cererea biochimică de oxigen (BOD₅), cererea chimică de oxigen (COD) și materiile totale în suspensie. Datele de monitorizare sunt raportate trimestrial către Agenția de Mediu și sunt supuse verificării de către Inspectoratul pentru Protecția Mediului.”
1.12 Se completează cu capitolul IV1, cu următorul cuprins:
„Capitolul IV1
CERINȚE PRIVIND EPURAREA APELOR UZATE URBANE

Secțiunea 1
Cerințe privind epurare secundară
401.  Până la 31 decembrie 2044, evacuările din stațiile de epurare a apelor uzate urbane care epurează ape uzate urbane din aglomerările cu cel puțin 2 000 l.e. îndeplinesc, înainte de evacuarea în apele receptoare, cerințele relevante pentru epurarea secundară stabilite în anexa nr. 21 partea B și anexa nr. 3 în conformitate cu metodele de monitorizare și evaluare a rezultatelor prevăzute în partea C din anexa nr. 21. Fără a se aduce atingere posibilității de a se utiliza metode alternative, astfel cum sunt menționate în anexa nr. 21 partea C punctul 1, numărul maxim permis de probe care nu respectă valorile parametrilor din anexa nr. 21 partea B și anexa nr.3  este stabilit în anexa nr. 21 partea C și anexa nr. 4.
402. Până la 31 decembrie 2055, autoritățile competente se asigură că evacuările din stațiile de epurare a apelor uzate urbane care epurează ape uzate urbane din aglomerări cu cel puțin 1 000 și sub 2 000 l.e. îndeplinesc, înainte de evacuarea în apele receptoare, cerințele relevante pentru epurarea secundară stabilite în anexa nr. 21 partea B și anexa nr.3 în conformitate cu metodele de monitorizare și evaluare a rezultatelor prevăzute în anexa nr. 21 partea C. Fără a se aduce atingere posibilității de a se utiliza metode alternative, astfel cum sunt menționate în anexa nr. 21 partea C punctul 1, numărul maxim permis de probe care nu respectă valorile parametrilor din anexa nr. 21 partea B și anexa nr.3 este stabilit în anexa nr. 21 partea C și anexa nr.4.

Secțiunea a 2-a
Cerințe privind epurare terțiară
403. Evacuările provenite din stațiile de epurare a apelor uzate urbane care epurează ape uzate urbane cu o încărcare de cel puțin 150 000 l.e. și care nu aplică epurarea terțiară la 1 ianuarie 2035 , îndeplinesc, înainte de evacuarea în apele receptoare, cerințele relevante pentru epurarea terțiară în conformitate cu anexa nr. 21 partea B și anexa nr.5 până la:
1) 31 decembrie 2043 pentru evacuările provenite de la 30 % din respectivele stații de epurare a apelor uzate urbane;
2) 31 decembrie 2049 pentru evacuările provenite de la 70 % din respectivele stații de epurare a apelor uzate urbane.
404. Până la 31 decembrie 2051, toate evacuările provenite din stațiile de epurare a apelor uzate urbane care epurează ape uzate urbane cu o încărcare de la cel puțin 150 000 l.e. îndeplinesc, înainte de evacuarea în apele receptoare, cerințele relevante pentru epurarea terțiară din anexa nr. 21 partea B și anexa nr.5.
405. Evacuările provenite din stațiile de epurare a apelor uzate urbane care epurează ape uzate urbane care provin de la aglomerările cu cel puțin 10 000 l.e. îndeplinesc, înainte de a fi evacuate în zonele sensibile la eutrofizare, cerințele relevante privind epurarea terțiară stabilite în anexa nr. 21 partea B și anexa nr. 5 până la:
1) 31 decembrie 2043 pentru 20 % din respectivele aglomerări;
2) 31 decembrie 2049 pentru 40 % din respectivele aglomerări;
3) 31 decembrie 2054 pentru 60 % din respectivele aglomerări;
4) 31 decembrie 2060 pentru toate respectivele aglomerări, 
5) prin derogare de la subpct. 4), până la 31 decembrie 2068 cu condiția ca cel puțin 50 % din aglomerările în cauză, la 1 ianuarie 2035, încă să nu aplice epurarea terțiară sau să nu îndeplinească cerințele din  tabelul nr. 2 al anexei nr. 2 la Hotărârea Guvernului nr. 736/2020 privind aprobarea Metodologiei de identificare și desemnare a zonelor sensibile și primul program național de punere în aplicare să fie elaborat conform pct. 99.
406. Evacuările de ape uzate urbane menționate la pct. 403 , 404 și 405 îndeplinesc cerințele relevante din anexa nr. 21 partea B și anexa nr.5  în conformitate cu metodele de monitorizare și evaluare a rezultatelor prevăzute în anexa nr. 21 partea C. Media anuală a probelor pentru fiecare parametru menționat în anexa nr.5 este conformă cu valorile relevante ale parametrilor stabilite în tabelul respectiv.
407. Pentru stațiile de epurare a apelor uzate urbane aflate în construcție, care fac obiectul unei reabilitări substanțiale în ceea ce privește epurarea lor terțiară sau care au fost comandate după 31 decembrie 2020 și înainte de 1 ianuarie 2025, cerințele legate de parametrul aferent azotului se aplică în cel mult 5 ani de la termenele stabilite la pct. 403 , 404 și 405.
408. Stațiile de epurare a apelor uzate urbane situate într-o zonă sensibilă la eutrofizare nu fac obiectul cerințelor prevăzute la pct. 405  și 406 dacă se certifică că procentul minim de reducere a încărcării totale care intră în toate stațiile de epurare a apelor uzate urbane din această zonă atinge:
1) cel puțin 75 % pentru fosfor total și cel puțin 75 % pentru azot total de la 1 ianuarie 2049;
2) 82,5  % pentru fosfor total și 80 % pentru azot total până la 31 decembrie 2054;
3) 87,5  % pentru fosfor total și 82,5  % pentru azot total până la 31 decembrie 2060.
409. Pentru evacuările de la stațiile de epurare a apelor uzate urbane cu cel puțin 10 000 l.e. din bazinul hidrografic corespunzător unei zone sensibile la eutrofizare incluse pe lista se aplică, de asemenea, pct. 405 , 406  și 408.
4010. Evacuările care provin de la stații de epurare a apelor uzate urbane situate într-o zonă sensibilă la eutrofizare, în urma uneia dintre actualizările periodice ale listei, prevăzute la pct. 441, îndeplinesc cerințele stabilite la pct. 405 și 406  în termen de 7 ani de la includerea în lista respectivă.
4011. În cazul în care numărul stațiilor de epurare a apelor uzate urbane care trebuie modernizate pentru a îndeplini obiectivele menționate la pct. 403 , 404 , 405  la nivel național nu este un număr întreg, numărul stațiilor de epurare a apelor uzate urbane se rotunjește la cel mai apropiat număr întreg. În cazul echidistanței dintre două numere întregi, numărul se rotunjește în jos.

Secțiunea a 3-a
Cerințe privind epurare cuaternară
4012. Evacuările care provin de la stații de epurare a apelor uzate urbane care epurează ape uzate urbane cu o încărcare de cel puțin 150 000 l.e. îndeplinesc, înainte de evacuarea în apele receptoare, cerințele relevante pentru epurarea cuaternară stabilite în anexa nr. 21 partea B și anexa nr. 31 în conformitate cu metodele de monitorizare și evaluare a rezultatelor prevăzute în anexa nr. 21 partea C până la:
1) 31 decembrie 2043 pentru evacuările care provin de la 20 % din respectivele stații de epurare a apelor uzate urbane;
2) 31 decembrie 2049 pentru evacuările care provin de la 60 % din respectivele stații de epurare a apelor uzate urbane;
3) 31 decembrie 2051 pentru toate evacuările provenite de la respectivele stații de epurare a apelor uzate urbane.
4013. Numărul maxim permis de probe neconforme cu valorile parametrilor din anexa nr. 31 este stabilit în anexa nr. 21 partea C și anexa nr. 4.
4014. Până la 31 decembrie 2035, autoritatea centrală în domeniu protecției mediului în colaborare cu autoritatea centrală în domeniul ocrotirii sănătății și autoritatea centrală în domeniul agriculturii și industriei alimentare asigură prin intermediul autorităților publice subordonate acestora întocmirea unei liste a zonelor în care concentrația sau acumularea de micropoluanți de la stațiile de epurare a apelor uzate urbane reprezintă un risc pentru mediu sau pentru sănătatea umană. Lista se aprobă prin ordin comun al celor trei autorități centrale și se revizuiește la fiecare 6 ani, precum și ori de câte ori este necesar să fie actualizată.
4015. Lista zonelor în care concentrația sau acumularea de micropoluanți de la stațiile de epurare a apelor uzate urbane reprezintă un risc pentru mediu sau pentru sănătatea umană include următoarele zone:
1) bazine hidrografice aferente punctelor de captare a apei destinate consumului uman, astfel cum sunt caracterizate în conformitate cu pct. 27 subpct. 1) din Hotărârea Guvernului nr. 651/2023 pentru aprobarea Regulamentului sanitar privind supravegherea și monitorizarea calității apei potabile, cu excepția cazului în care evaluarea riscurilor în conformitate cu pct. 27, subpct. 2) din Regulamentul respectiv indică faptul că evacuarea de micropoluanți din stațiile de epurare a apelor uzate urbane nu constituie un risc potențial care ar putea duce la deteriorarea calității apei în asemenea măsură încât să constituie un risc pentru sănătatea umană;
2) apa pentru scăldat care intră în domeniul de aplicare al legislației privind gestionarea calității apei pentru scăldat, cu excepția cazului în care profilul apei pentru scăldat indică faptul că evacuarea de micropoluanți din apele uzate urbane nu afectează apele pentru scăldat și nici nu este nocivă pentru sănătatea persoanelor care se scaldă;
3) zonele în care au loc activități de acvacultură, în sensul definiției de la art. 4 alin. 1) al Legii nr. 288/2024 privind politica în sectorul acvaculturii și organizarea pieței produselor pescărești și de acvacultură  cu excepția cazului în care autoritățile naționale competente au certitudinea că evacuarea de micropoluanți din apele uzate urbane nu poate afecta siguranța produsului alimentar în forma sa finală.
4016. Lista menționată la pct. 4015 include și următoarele zone, pe baza unei evaluări a riscurilor pentru mediu sau pentru sănătatea umană reprezentate de evacuarea de micropoluanți în apele uzate urbane:
1) lacurile, în sensul definiției de la art. 2 al Legii apelor nr.272/2011;
2) râurile, în sensul definiției de la art. 2 al Legii apelor nr.272/2011, sau alte cursuri de apă cu o diluție sub 10;
3) zonele în care este necesară o epurare suplimentară în vederea îndeplinirii cerințelor stabilite în Legea apelor nr. 272/2011, Hotărârea Guvernului Nr. 227/2025 cu privire la aprobarea Metodologiei  de evaluare și de clasificare a stării corpurilor de apă subterană și Hotărârea Guvernului nr. 890/2013 pentru aprobarea Regulamentului cu privire la cerințele de calitate a mediului pentru apele de suprafață;
4) ariile speciale de conservare, în temeiul Legii nr. 1538/1998 privind fondul ariilor naturale protejate de stat și ariile de protecție specială aviafaunistică în temeiul Legii nr. 439/1995, care sunt parte din rețeaua ecologică Emerald.
4017. Evaluarea riscurilor prevăzute la pct. 4016 se comunică Comisiei UE la cerere.
4018. Fără a aduce atingere prevederilor specificate la pct. 4012 evacuările de ape uzate urbane provenite de la aglomerările cu cel puțin 10 000 l.e. îndeplinesc, înainte de a fi evacuate în zonele incluse în lista menționată la pct. 4014 cerințele relevante pentru epurarea cuaternară stabilite în anexa nr. 21 partea B și anexa nr. 31 în conformitate cu metodele de monitorizare și evaluare a rezultatelor prevăzute în anexa nr. 21 partea C până la:
1) 31 decembrie 2043 pentru 10 % din respectivele aglomerări;
2) 31 decembrie 2049 pentru 30 % din respectivele aglomerări;
3) 31 decembrie 2054 pentru 60 % din respectivele aglomerări;
4) 31 decembrie 2063 pentru 100 % din respectivele aglomerări.
4019. Numărul maxim permis de probe neconforme cu valorile parametrilor din anexa nr. 31 este stabilit în anexa nr. 21 partea C și anexa nr. 4.
4020. Evacuările de ape uzate urbane de la stațiile de epurare a apelor uzate urbane situate într-o zonă inclusă pe lista menționată la pct. 4014, în urma uneia dintre actualizările periodice ale respectivei liste, îndeplinesc cerințele stabilite la pct. 4018 și 4019 și în anexa nr. 21 partea B și anexa nr. 31 în termen de 7 ani de la includerea în lista respectivă, dar nu mai târziu decât termenele prevăzute la pct. 4018.
4021. În cazul în care numărul stațiilor de epurare a apelor uzate urbane care trebuie modernizate pentru a îndeplini obiectivele menționate la 4012  subpct. 1) și 2) la nivel național nu este un număr întreg, numărul stațiilor de epurare a apelor uzate urbane se rotunjește la cel mai apropiat număr întreg. În cazul echidistanței dintre două numere întregi, numărul se rotunjește în jos.
4022. Fără a aduce atingere prevederilor 4012-4021, în vederea asigurării reutilizării apelor uzate urbane epurate în condiții de siguranță pentru mediu și sănătatea populației, autoritățile competente și operatorii de sisteme de canalizare și epurare sunt obligați să garanteze că apele uzate urbane reutilizate sau destinate reutilizării sunt supuse, după caz, proceselor de epurare conform cerințelor de epurare cuaternară prevăzute în anexa nr. 21 partea B și în anexa nr. 51 la prezenta lege.
4023. În cazul reutilizării apelor uzate urbane epurate în scopuri agricole, autoritățile competente asigură luarea în considerare a rezultatelor evaluărilor de risc efectuate în conformitate cu legislația privind cerințele minime pentru reutilizarea apei conform Hotărârii Guvernului nr. 265/2025 cu privire la aprobarea Reglementării tehnice „Măsurile de protecție a solului în cadrul practicilor agricole.”
1.13 se completează cu punctul 414 cu următorul cuprins:
„414. Autoritatea administrației publice centrale în domeniul mediului în colaborare cu  autoritatea administrației publice centrale în domeniul infrastructurii și dezvoltării regionale, inclusiv Agenția de Mediu, Administrația Națională „Apele Moldovei”, autoritățile publice locale și operatorii economici responsabili de gestionarea apelor uzate, încurajează recuperarea resurselor valoroase din nămolurile provenite din epurarea apelor uzate și iau măsurile necesare pentru a asigura că managementul nămolurilor respectă ierarhia deșeurilor prevăzută la art. 3 din Legea nr. 209/2016 privind deșeurile. Aceste măsuri se implementează etapizat, prioritizând aglomerările urbane și zonele sensibile ecologic. Un astfel de management al nămolurilor:
1) sporește la maximum prevenirea generării nămolurilor prin măsuri la sursă, cum ar fi reglementarea utilizării substanțelor poluante în industrie și gospodării, coordonate de Agenția de Mediu și autoritățile publice locale; 
2)  asigură pregătirea pentru reutilizare, reciclare și alte tipuri de recuperare a resurselor, în special a fosforului și azotului, prin tehnologii adaptate, cum ar fi compostarea sau proiecte-pilot, luând în considerare opțiunile locale de valorificare, în special în aglomerările cu stații de epurare moderne, gestionate de operatorii economici sub supravegherea Administrației Naționale „Apele Moldovei”; 
3)  reduce la minimum efectele negative asupra mediului și sănătății umane prin monitorizarea strictă a calității nămolurilor, realizată de Agenția de Mediu și Agenția Națională pentru Sănătate Publică, și prin reglementarea utilizării nămolurilor în agricultură sau alte scopuri, în conformitate cu legislația națională și angajamentele internaționale. ”
1.14  La punctul 437, după textul „preepurare/epurare a apelor uzate, ” se completează cu textul „, precum și cantitățile și compoziția nămolurilor de epurare evacuate în apele de suprafață, ” și se completează cu textul „Autoritatea administrației publice centrale în domeniul mediului transmite aceste informații Comisiei UE, la cerere.”
1.15  Punctul 44 se modifică și va avea următorul cuprins:
	„44. Un emisar poate fi identificat ca zonă sensibilă dacă aparține uneia dintre grupele de mai jos:
1) zonele situate în bazinele hidrografice ale Mării Negre identificate ca fiind sensibile la eutrofizare în temeiul Legii apelor nr. 272/2011. 
2) lacuri naturale cu apă dulce, alte corpuri de apă dulce despre care s-a stabilit că sunt eutrofe sau ar putea deveni în curând eutrofe, dacă nu se iau măsuri de protecție. 
La stabilirea nutrientului care trebuie redus printr-o epurare complementară se pot lua în considerare lacurile și cursurile de apă care se varsă în lacuri/bazine de acumulare unde s-a constatat că schimbul de apă este slab, ceea ce poate genera un fenomen de acumulare. Este necesar să se prevadă o îndepărtare a fosforului din respectivele zone, cu excepția cazului în care se poate demonstra că îndepărtarea nu va avea efecte asupra eutrofizării. Se poate, de asemenea, preconiza îndepărtarea azotului în cazul evacuărilor care provin de la aglomerările mari. 
3) ape dulci de suprafață destinate captării apei potabile și care ar putea conține o concentrație de nitrați superioară celei prevăzute de dispozițiile corespunzătoare ale Legii nr. 182/2019 privind calitatea apei potabile, dacă nu se iau măsuri de protecție în acest sens. 
4) zone pentru care este necesară o epurare complementară celei terțiare prevăzute în secțiunea a 2-a, Capitolul IV1 pentru a respecta alte acte legislative din domeniul mediului, incluzând în special corpurile de apă reglementate de Legea apelor nr. 272/2011 care sunt expuse riscului de a nu își menține sau de a nu atinge o stare ecologică bună sau un potențial ecologic bun. 
5) orice alte zone identificate de autoritățile competente ca fiind sensibile la eutrofizare, în conformitate cu Metodologia de identificare și desemnare a zonelor sensibile la nutrienți aprobată prin Hotărârea Guvernului nr. 736/2020.”
1.16  Se completează cu punctul 441, 442 și 443, cu următorul cuprins:
„441. Până la 31 decembrie 2035, autoritățile competente în domeniul protecției mediului întocmesc și publică o listă a zonelor care sunt sensibile la eutrofizare. Acestea includ împreună cu lista respectivă informații din care să reiasă dacă sunt zone sensibile la fosfor sau la azot sau la ambele. Acestea actualizează lista respectivă la fiecare 6 ani începând cu 31 decembrie 2036. Lista include zonele identificate în conformitate cu pct. 44. 
442 Prin derogare de la anexa nr. 5 nota 5, în ceea ce privește evacuările de ape uzate urbane epurate la stațiile de epurare cu o încărcare de cel puțin 150.000 l.e., prevederile privind epurarea mai riguroasă decât cea secundară, în zone sensibile conform pct. 44-48 continuă să se aplice:
a) până la 31 decembrie 2043 pentru stațiile de epurare a apelor uzate urbane care nu au obligația de a respecta cerințele prevăzute la  pct. 403 până la 1 ianuarie 2035;
b) până la 31 decembrie 2049 pentru stațiile de epurare a apelor uzate urbane care nu au obligația de a respecta cerințele prevăzute la pct. 403  până la 1 ianuarie 2043;
c) până la 31 decembrie 2051 pentru stațiile de epurare a apelor uzate urbane care nu au obligația de a respecta cerințele prevăzute la pct. 403 până la 1 ianuarie 2049.
443 Fără a aduce atingere pct. 442, în ceea ce privește evacuările de ape uzate urbane de la aglomerări cu cel puțin 10.000 l.e., prevederile privind epurarea mai riguroasă în zone sensibile conform pct. 44-48 continuă să se aplice:
a) până la 31 decembrie 2043 pentru aglomerările care nu au obligația de a respecta cerințele prevăzute lapct. 403 până la 1 ianuarie 2035; 
b) până la 31 decembrie 2049 pentru aglomerările care nu au obligația de a respecta cerințele prevăzute la pct. 403 până la 1 ianuarie 2043;
c) până la 31 decembrie 2054 pentru aglomerările care nu au obligația de a respecta cerințele prevăzute la pct. 403 până la 1 ianuarie 2049;
d) până la 31 decembrie 2060 pentru aglomerările care nu au obligația de a respecta cerințele prevăzute la pct. 403 până la 1 ianuarie 2054;
e) până la 31 decembrie 2068 pentru aglomerările cărora li se aplică derogarea menționată la subpct. 5) al pct. 403. ”

1.17 Pct. 45 se completează cu următorul text „Aceste prescripții includ cerințele pentru epurarea terțiară prevăzute în Anexa nr. 5, aplicabile de la 1 ianuarie 2035 pentru stațiile și aglomerările existente care îndeplinesc termenele stabilite în planurile naționale de implementare, conform Legii apelor nr. 272/2011, cu respectarea dispozițiilor tranzitorii de la pct. 442 și 443. ”
1.18 Se completează cu punctele 481 și 482 cu următorul cuprins:
„481. Autoritatea administrației publice centrale în domeniul protecției mediului asigură promovarea în mod sistematic, a reutilizării apelor uzate epurate provenite de la stațiile de epurare a apelor uzate urbane, ori de câte ori acest lucru este posibil și justificat din punct de vedere tehnic și economic, în special în zonele expuse riscului de deficit hidric și pentru scopuri adecvate de utilizare.
482. Evaluarea potențialului de reutilizare a apelor uzate epurate se efectuează în conformitate cu Planurile de gestionare ale districtelor bazinelor hidrografice, aprobate potrivit Legii apelor nr.272/2011 și ținând cont de strategiile și programele naționale privind gestionarea durabilă a resurselor de apă.”
1.19 Se completează cu punctele 501- 504 cu următorul cuprins:
„501. În situațiile în care apele uzate urbane epurate sunt reutilizate sau se planifică reutilizarea acestora, autoritățile competente se asigură că:
1) debitul ecologic al apelor receptoare nu este afectat negativ;
2) nu apar efecte adverse asupra mediului;
3) nu există riscuri pentru sănătatea populației.
502. În cazul în care apele uzate urbane epurate sunt reutilizate pentru irigații în agricultură, acestea trebuie să corespundă cerințelor privind reutilizarea apei conform Hotărârii Guvernului nr. 265/2025 cu privire la aprobarea Reglementării tehnice „Măsurile de protecție a solului în cadrul practicilor agricole.
503. În cadrul strategiilor și programelor naționale privind reziliența și securitatea apei, autoritățile competente includ măsuri de promovare a reutilizării apelor uzate epurate și de creștere a utilizării efective a acestora, în special în sectoarele agricol, industrial și municipal.
504. Autoritățile competente pot deroga de la cerințele privind epurarea terțiară din anexa nr. 21 partea B și anexa nr. 5, pentru fracțiunea de ape uzate urbane epurate destinată exclusiv reutilizării pentru irigații în agricultură, dacă se demonstrează cumulativ următoarele condiții:
1) conținutul de nutrienți din apa reutilizată nu depășește cererea de nutrienți a culturilor respective;
2) reutilizarea nu prezintă riscuri pentru mediu, în special în ceea ce privește eutrofizarea corpurilor de apă din același bazin hidrografic;
3) nu există riscuri pentru sănătatea umană, inclusiv în ceea ce privește prezența microorganismelor patogene;
4) stația de epurare dispune de capacitate tehnică suficientă pentru epurarea sau stocarea apelor uzate urbane, astfel încât să se evite evacuarea în corpurile de apă a apelor care nu respectă cerințele de calitate stabilite stabilite în anexa nr. 21 partea B și anexa nr. 5, în conformitate cu metodele de monitorizare și evaluare a rezultatelor prevăzute în anexa nr. 21 partea C.”
1.20 Capitolul VII, se completează cu punctele 511 -514, cu următorul cuprins:
„511. Autoritatea administrației publice centrale în domeniul infrastructurii și dezvoltării regionale asigură că toate aglomerările cu cel puțin 2 000 l.e. respectă următoarele cerințe până la data de 31 decembrie 2044: 
1) sunt echipate cu sisteme de colectare a apelor uzate menajere. 
2) toate sursele de ape uzate menajere ale acestora sunt conectate la sistemul de colectare.
512. Aglomerările cu cel puțin 1 000 și sub 2 000 l.e. asigură respectarea cerințelor prevăzute la pct. 511 , etapizat, până la 31 decembrie 2055, în conformitate cu programul național de aplicare prevăzut la pct.99.
513. Încărcarea unei aglomerări exprimate în l.e. se calculează în conformitate cu pct.5.
514. Sistemele de colectare prevăzute la pct. 511, îndeplinesc cerințele din anexa nr. 21 partea A.”
1.21  La punctul 52:
1.21.1 În prima frază,  cuvintele „şi epurare” se substituie cu textul „,stocare și, după caz epurare”, iar cuvântul „ridicate” se substituie cu cuvântul  „excesive”. 
1.21.2 În a doua frază, după cuvântul „colectare”, se completează cu textul „, stocarea”.
1.22 La punctul 53, cuvintele „cu mai mult de 2000 EL”, se substituie cu textul  „cu cel puțin 1 000 l.e. sau în părți ale respectivelor aglomerări, ” , iar după cuvintele „individuale de”  se completează cu textul: „colectare, stocare și, după caz, ”.
1.23 Se completează cu punctele 531 - 539 cu următorul cuprins:
„531.Sistemele individuale menționate la pct. 52 sunt proiectate, exploatate și întreținute într-un mod care atinge același nivel de protecție a mediului și a sănătății umane ca epurările secundare și terțiare. 
532. Autoritățile administrației publice locale de nivelul întâi înființează și țin registrul de evidență a sistemelor individuale care sunt utilizate în aglomerările cu cel puțin 1 000 l.e.
533. Autoritatea administrației publice centrale în domeniul infrastructurii și dezvoltării regionale în colaborare cu autoritatea administrației publice centrale în domeniul mediului asigură efectuarea controlului periodic ale sistemelor individuale de către autoritățile de resort, pe baza unei abordări bazate pe riscuri.
534. Autorizarea, construcția, înregistrarea, controlul și exploatarea sistemelor individuale de colectare și epurare a apelor uzate se realizează în conformitate cu prevederile Regulamentului privind autorizarea, construcția, înregistrarea, controlul și exploatarea sistemelor individuale de colectare și epurare a apelor uzate, aprobat prin Hotărârea Guvernului nr. 508/2024.
535.Cerințele referitoare la proiectare menționate la pct. 534 nu se aplică sistemelor individuale menționate la pct. 52 care au fost instituite înainte de 1 ianuarie 2025.
536. Utilizarea sistemelor individuale pentru colectarea și/sau epurarea a peste 2 % din încărcarea de ape uzate urbane la nivel național din aglomerările cu cel puțin 2 000 l.e., se admite de către autoritatea administrației publice centrale în domeniul infrastructurii și dezvoltării regionale doar în cazuri justificate. Această justificare:
1) demonstrează că se îndeplinesc condițiile pentru utilizarea sistemelor individuale prevăzute la pct. 52;
2) descrie măsurile luate în conformitate cu prevederile pct. 531, 532 și 533;
3) demonstrează conformitatea cu cerințele minime menționate la pct. 534;
4) demonstrează că utilizarea sistemelor individuale respectă obiectivele de mediu prevăzute la art. 37 al Legii apelor nr. 272/2011 și pct. 41 al Hotărîrii de Guvern nr. 890/2013 pentru aprobarea Regulamentului cu privire la cerințele de calitate a mediului pentru apele de suprafață.
537. Autoritatea administrației publice centrale în domeniul infrastructurii și dezvoltării regionale prezintă Comisiei Europene informațiile prevăzute la subpct. 1)-4) la pct. 536 pentru a justifica utilizarea sistemelor individuale.
538. Fără a aduce atingere principiilor subsidiarității și proporționalității și ținând seama de particularitățile locale și regionale, în special de situația în materie de sanitație din zonele rurale, autoritatea administrației publice centrale în domeniul mediului în colaborare cu  autoritatea administrației publice centrale în domeniul infrastructuri și dezvoltării regionale, autoritățile publice locale și operatorii economici responsabili de gestionarea apelor uzate, iau toate măsurile necesare pentru a asigura accesul la sanitație pentru toate categoriile populației, în special pentru grupurile vulnerabile și marginalizate.
539.  Autoritățile prevăzute la pct. 538, până la 12 ianuarie 2029, în conformitate cu un calendar etapizat:
1) identifică persoanele care nu au acces sau au acces limitat la grupuri sanitare, acordând o atenție specială grupurilor vulnerabile și marginalizate, și stabilesc cauzele acestei lipse de acces;
2) evaluează opțiunile pentru îmbunătățirea accesului la grupuri sanitare al acestor persoane.
3) încurajează, în aglomerările cu cel puțin 10.000 l.e., construirea unui număr suficient de grupuri sanitare în spațiile publice, accesibile în mod liber și în condiții de siguranță, în special pentru femei, și asigură informarea publicului prin campanii de conștientizare coordonate de autoritățile publice locale și operatorii economici; 
4) încurajează autoritățile publice locale din aglomerările cu cel puțin 5.000 l.e. să pună la dispoziție un număr suficient de grupuri sanitare gratuite în clădirile publice, în special în clădirile administrative;
5) promovează, prin campanii de informare și parteneriate public-private, punerea la dispoziție a grupurilor sanitare gratuite sau contra unui tarif minim în restaurante, magazine și alte spații private accesibile publicului, încurajând operatorii economici din sectorul privat să contribuie la acest obiectiv. ”
1.24 Se completează cu Capitolele VIII, IX, X, XI, XII, XIII, XIV, XV, XVI, XVII, cu următorul cuprins:
„Capitolul VIII
PLANURI DE MANAGEMENT INTEGRAT AL APELOR UZATE URBANE 
59. Până la 31 decembrie 2045, autoritatea administrației publice centrale în domeniul infrastructurii și dezvoltării regionale în colaborare cu autoritatea administrației publice centrale în domeniul mediului asigură elaborarea unui plan de management integrat al apelor uzate urbane pentru zonele de drenare ale aglomerărilor cu cel puțin 100 000 l.e. .
60. În termen de cel mult 6 luni de la prima actualizare a planului de management al bazinelor hidrografice elaborat în temeiul art. 19 al Legii apelor nr. 272/2001 după 1 ianuarie 2037, dar nu mai târziu de 22 iunie 2040, autoritatea administrației publice centrale în domeniul infrastructurii și dezvoltării regionale stabilește o listă a aglomerărilor cu între 10 000 și 100 000 l.e. în cazul cărora, având în vedere datele istorice, modelarea și proiecțiile climatice de ultimă generație, inclusiv variațiile sezoniere, precum și presiunile antropice și evaluarea impactului efectuată în cadrul planului de management al bazinelor hidrografice, se aplică una sau mai multe dintre următoarele condiții:
1) supraîncărcarea cu apă ca urmare a furtunilor reprezintă un risc pentru mediu sau pentru sănătatea umană;
2) supraîncărcarea cu apă ca urmare a furtunilor reprezintă peste 2 % din încărcarea anuală de ape uzate urbane colectate a parametrilor menționați în anexa nr. 3 și, după caz, în anexa nr. 5, calculată în debitul pe timp uscat;
3) supraîncărcarea cu apă ca urmare a furtunilor împiedică îndeplinirea oricărora dintre următoarele:
a) cerințele stabilite la art. 5 din Legea nr. 182/2019 privind calitatea apei potabile;
b) cerințele  privind starea calității apelor pentru scăldat, aprobate de Guvern;
c) cerințele stabilite în Hotărârea de Guvern nr. 890/2013 pentru aprobarea Regulamentului cu privire la cerinţele de calitate a mediului pentru apele de suprafaţă;
d) obiectivele de mediu prevăzute la art. 37 al Legii apelor nr. 272/2011 și pct. 41 al Hotărîrii de Guvern nr. 890/2013 pentru aprobarea Regulamentului cu privire la cerințele de calitate a mediului pentru apele de suprafață;
e) cerințele stabilite în Hotărârea de Guvern nr. 227/2025 cu privire la aprobarea Metodologiei  de evaluare și de clasificare a stării corpurilor de apă subterană.
f) au fost identificate puncte relevante în sisteme de canalizare separate în care se preconizează că scurgerile de apă urbane vor fi poluate într-o asemenea măsură încât evacuarea lor în apele receptoare poate fi considerată un risc pentru mediu sau pentru sănătatea umană sau împiedică respectarea oricăreia dintre cerințele sau obiectivele de mediu menționate la subpct. 3).
61. Lista a aglomerărilor între 10 000 și 100 000 l.e. se revizuiește la fiecare 6 ani de la întocmirea acesteia și se actualizează atunci când este necesar.
62. Până la 31 decembrie 2051, autoritatea administrației publice centrale în domeniul infrastructurii și dezvoltării regionale în colaborare cu autoritatea administrației publice centrale în domeniul mediului asigură elaborarea unui plan de management integrat al apelor uzate urbane pentru zonele de drenare ale aglomerărilor cu între 10 000 și 100 000 l.e..
63. Planurile de management integrat al apelor uzate urbane se pun la dispoziția Comisiei UE, la cerere.
64. Planurile de management integrat al apelor uzate urbane cuprind cel puțin elementele prevăzute în anexa nr.11 și acordă prioritate soluțiilor de infrastructură verde și albastră ori de câte ori este posibil.
65. Planurile de management integrat al apelor uzate urbane se revizuiesc cel puțin la fiecare 6 ani de la introducerea lor și, dacă este necesar, se actualizează. 
66. În urma actualizării listei aglomerărilor între 10 000 și 100 000 l.e., autoritatea administrației publice centrale în domeniul infrastructurii și dezvoltării regionale elaborează planuri de management integrat pentru aglomerări în termen de 6 ani de la includerea lor în lista respectivă.

Capitolul IX 
NEUTRALITATEA ENERGETICĂ ȘI ADAPTAREA LA SCHIMBĂRI CLIMATICE

Secțiunea 1-a
Neutralitate energetică

67. Operatorii stațiilor de epurare a apelor uzate urbane care epurează o încărcare de cel puțin 10 000 l.e. asigură efectuarea auditurilor energetice în conformitate cu prevederile Legii nr. 139/2018 cu privire la eficiența energetică Regulamentului cu privire la auditorii energetici și auditul energetic, aprobat prin Hotărârea Guvernului nr. 676/2020. Primele audituri energetice se realizează până la data de 31 decembrie 2032 pentru stațiile cu o încărcare de cel puțin 10.000 l.e., dar mai mică de 100.000 l.e., respectiv până la data de 31 decembrie 2028 pentru stațiile cu o încărcare de cel puțin 100.000 l.e., iar ulterior se repetă la intervale de cel mult 4 ani.
68. Auditurile energetice prevăzute la pct. 67 se efectuează de auditori energetici calificați și înregistrați în Registrul electronic al auditorilor energetici gestionat de Centrul Național pentru Energie Durabilă (CNED), conform art. 20 și art. 21 din Legea nr. 139/2018 cu privire la eficiența energetică și trebuie să cuprindă cel puțin următoarele elemente esențiale:
a) evaluarea detaliată a consumului actual de energie, inclusiv repartizarea pe procese tehnologice (cum ar fi aerarea, pomparea, tratarea nămolurilor), în concordanță cu principiile de îmbunătățire a eficienței energetice stabilite la art. 3 din Legea nr. 139/2018 cu privire la eficiența energetică;
b) identificarea potențialului de implementare a măsurilor eficiente din punct de vedere al costurilor, cum ar fi instalarea de echipamente cu eficiență ridicată, optimizarea proceselor operaționale sau integrarea sistemelor de cogenerare;
c) identificarea și analiza potențialului utilizării și producției de energie din surse regenerabile, inclusiv analiza fezabilității producției de biogaz sau instalarea de panouri solare pe amplasamentele stațiilor, promovând principiile de promovare a energiei din surse regenerabile menționate la art. 5 alin. (3) lit. d) din Legea nr. 139/2018 cu privire la eficiența energetică;
d) evaluarea posibilităților de utilizare a căldurii reziduale fie direct la fața locului (pentru încălzirea clădirilor sau proceselor interne), fie prin intermediul unui punct termic conectat la rețele locale de încălzire;
e) analiza impactului măsurilor propuse asupra reducerii emisiilor de GES, inclusiv calculul echivalentelor de CO2 evitate și integrarea în planurile naționale de acțiune climatică, contribuind la obiectivele de reducere a emisiilor.
69. Rezultatele auditurilor energetice se documentează în raportul de audit energetic, care include recomandări concrete, estimări de costuri și beneficii, precum și măsurile necesare pentru îmbunătățirea producției de energie din surse regenerabile și se transmit autorităților competente pentru verificare, în conformitate cu art. 20 alin. (8)–(11) din Legea nr. 139/2018 cu privire la eficiența energetică și pct. 43–44 din Regulamentul cu privire la auditorii energetici și auditul energetic, aprobat prin Hotărârea Guvernului nr. 676/2020.
70. Operatorii stațiilor de epurare a apelor uzate urbane care tratează o încărcare de cel puțin 10.000 l.e. asigură tranziția energetică a stațiilor prin producerea energiei din surse regenerabile la fața locului sau în afara amplasamentului, în nume propriu sau prin terți. Această energie:
1) trebuie să atingă niveluri minime progresive, echivalente cu cel puțin următoarele procente din totalul anual al energiei utilizate de stații, contribuind la neutralitatea energetică și reducerea amprentei de carbon:
a) 20 % din totalul anual al energiei utilizate de aceste stații până la 31 decembrie 2035;
b) 40 % din totalul anual al energiei utilizate de aceste stații până la 31 decembrie 2040;
c) 70 % din totalul anual al energiei utilizate de aceste stații până la 31 decembrie 2045;
d) 100 % din totalul anual al energiei utilizate de aceste stații până la 31 decembrie 2051.
2) nu poate să includă energie din surse regenerabile achiziționată.
71. Pentru a atinge nivelurile minime progresive a obiectivelor prevăzute la pct. 70, operatorii trebuie să pună în aplicare recomandările auditurilor energetice prevăzute la pct. 69, inclusiv:
1) producția și valorificarea biogazului;
2) instalarea și operarea de panouri solare sau alte tehnologii hibride;
3) integrarea energiei produse în consumul propriu al stației sau în sisteme externe prin contabilizare verificabilă;
4) optimizarea proceselor tehnologice și a echipamentelor pentru creșterea eficienței și maximizarea producției de energie regenerabilă;
5) valorificarea căldurii reziduale, direct sau prin punct termic conectat la rețele locale;
7) elaborarea unui plan de implementare a măsurilor rezultate din auditul energetic;
8) integrarea măsurilor de eficiență energetică în programele de investiții și mentenanță;
9) monitorizarea și raportarea către Centrul Național pentru Energie Durabilă și Agenția de Mediu, până la data de 31 martie a anului următor celui în care se efectuează auditul energetic conform pct. 67 (respectiv 31 martie 2029 pentru stațiile cu încărcare de cel puțin 10.000 l.e., dar mai mică de 100.000 l.e. și 31 martie 2033 pentru stațiile cu încărcare ≥100.000 l.e.), și ulterior anual, date privind:
a) consumul total de energie, defalcat pe surse și procese;
b) producția și utilizarea energiei din surse regenerabile, inclusiv volumele generate și procente atinse;
c) măsurile de eficiență energetică implementate, în conformitate cu art. 131 alin. (3) lit. e) și alin. (4) din Legea nr. 139/2018 cu privire la eficiența energetică.
72. În cazul în care operatorii stațiilor de epurare a apelor uzate urbane  nu ating obiectivele menționate la pct. 70 subpct. 1) lit. c)-d), în pofida faptului că au pus în aplicare toate măsurile de eficiență energetică și toate măsurile necesare pentru îmbunătățirea producției de energie din surse regenerabile, în special cele identificate în auditurile energetice, autoritatea competentă permite în mod excepțional achiziționarea de energie din surse de combustibili nefosili, cu respectarea cerințelor prevăzute în Legea nr. 303/2013 privind serviciul public de alimentare cu apă și de canalizare. 


Secțiunea a 2-a
Adaptarea la condițiile climatice

73. Începând cu anul 2030, autoritățile competente iau măsuri în vederea asigurării că stațiile de epurare a apelor uzate urbane construite în conformitate cu cerințele prevăzute la Capitolul IV1 sunt proiectate, construite, exploatate și întreținute astfel încât să aibă un randament suficient în toate condițiile climatice normale ale locului în care sunt amplasate.
74. Fără a aduce atingere măsurilor luate în temeiul legislației privind identificarea, desemnarea și protecția infrastructurilor critice naționale, variațiile sezoniere ale încărcării și vulnerabilitatea la schimbările climatice sunt evaluate și luate în considerare la proiectarea, construirea și exploatarea stațiilor de epurare a apelor uzate urbane și a sistemelor de colectare.


Capitolul X
 SUPRAVEGHEREA APELOR UZATE URBANE

75. Agenția Națională pentru Sănătate Publică în colaborare cu autoritățile competente din domeniul protecției mediului, responsabile cu epurarea apelor uzate, iau măsuri în vederea asigurării supravegherii parametrilor relevanți pentru sănătatea publică, în conformitate cu Legea apelor nr. 272/2011 și Legea nr. 10/2009 privind supravegherea de stat a sănătății publice. Măsurile includ:
1) identificarea unor parametri de sănătate publică relevanți, care trebuie monitorizați cel puțin la intrarea stațiilor de epurare a apelor uzate urbane, ținând seama de recomandările disponibile, printre altele, ale Centrului European de Prevenire și Control al Bolilor (ECDC), ale Autorității pentru Pregătire și Răspuns în caz de Urgență Sanitară (HERA) și ale Organizației Mondiale a Sănătății (OMS), cum ar fi:
a) virusul SARS-CoV-2 și variantele sale;
b) virusul poliomielitic;
c) virusul gripei;
d) agenții patogeni emergenți;
e) orice alți parametri de sănătate publică pe care autoritățile competente îi consideră relevanți pentru monitorizare;
2) Distribuirea rolurilor, responsabilităților asociate prelevării de probe și analizei apelor uzate urbane, precum și stabilirea locurilor de prelevare și a frecvenței monitorizării pentru fiecare parametru identificat la litera a), se realizează în conformitate cu procedurile stabilite prin Hotărârea Guvernului nr. 651/2023 pentru aprobarea Regulamentului sanitar privind supravegherea și monitorizarea calității apei potabile și Hotărârea Guvernului nr. 932/2013 pentru aprobarea Regulamentului privind monitorizarea și evidența sistematică a stării apelor de suprafață și a apelor subterane. Agenția de Mediu, Agenția Națională pentru Sănătate Publică și operatorii stațiilor de epurare a apelor uzate urbane colaborează pentru implementarea acestor proceduri, pe baza datelor epidemiologice disponibile și a necesităților de sănătate publică. Costurile de prelevare și analiză a probelor de apă potabilă prelevate se suportă de către deținătorul sursei de apă, respectiv, operatorul rețelei de alimentare cu apă, conform listei și tarifelor pentru serviciile contra cost în conformitate cu art.8 al Legii nr. 182/2019 privind calitatea apei potabile. 
3) Rezultatele monitorizării sunt comunicate de către operatorii stațiilor de epurare către ANSP, în conformitate cu Hotărârea Guvernului nr. 651/2023 privind aprobarea Regulamentului sanitar pentru supravegherea și monitorizarea calității apei potabile, precum și pentru facilitarea aplicării art. 7 din Legea nr. 182/2019 privind calitatea apei potabile, cu respectarea legislației aplicabile în domeniul protecției datelor cu caracter personal.

76. În cazul în care Comisia Națională Extraordinară de Sănătate Publică, în temeiul Legii nr. 10/2009 privind supravegherea de stat a sănătății publice  declară o urgență de sănătate publică, parametrii de sănătate publică relevanți, se monitorizează în apele uzate urbane provenite de la un eșantion reprezentativ al populației naționale, în măsura în care acești parametri sunt detectabili în apele uzate. Monitorizarea se efectuează utilizând procedurile de prelevare și analiză prevăzute în Hotărârea Guvernului nr. 932/2013 și continuă până când Comisia Națională Extraordinară de Sănătate Publică declară încheierea urgenței de sănătate publică sau pentru o perioadă suplimentară, dacă aceasta consideră monitorizarea utilă pentru alte scopuri de sănătate publică. 
77. Pentru declararea unei urgențe de sănătate publică, Comisia Națională Extraordinară de Sănătate Publică ia în considerare deciziile Comisiei adoptate în temeiul Regulamentului privind amenințările transfrontaliere grave pentru sănătate, evaluările Centrului European de Prevenire și Control al Bolilor și deciziile Organizației Mondiale a Sănătății adoptate în conformitate cu Regulamentul sanitar internațional.
78. Pentru aglomerările cu o încărcătură de cel puțin 100.000 echivalenți locuitori (l.e.), Agenția Națională pentru Sănătate Publică, asigură, începând cu data de 1 ianuarie 2029, monitorizarea rezistenței la antimicrobiene în apele uzate urbane, în conformitate cu cerințele privind prelevarea probelor și metodologia de măsurare a rezistenței la antimicrobiene în apele uzate urbane, aprobate de Guvern.
79. Agenția Națională pentru Sănătate Publică asigură, până la data de 31 decembrie 2030, configurarea unui set de date care să includă rezultatele monitorizării prevăzute la pct. 115 subpct. 3) lit. c), precum și actualizarea anuală a acestui set de date ulterior acestei date.

Capitolul XI
EVALUAREA ȘI MANAGEMENTUL RISCURILOR

80. Până la 31 decembrie 2033, autoritatea administrației publice centrale în domeniul  mediului și autoritatea administrației publice centrale în domeniul sănătății identifică și evaluează riscurile cauzate mediului și sănătății umane de evacuările de ape uzate urbane, ținând seama de fluctuațiile sezoniere și de evenimentele extreme, și cel puțin riscurile legate de următoarele:
1) calitatea unui corp de apă utilizat pentru captarea apei destinate consumului uman, astfel cum este definită în Legea nr.182/2019 privind calitatea apei potabile;
2) calitatea apei pentru scăldat care intră în domeniul de aplicare al cerințelor privind gestionarea calității apei pentru scăldat;
3) calitatea unui corp de apă în care au loc activități de acvacultură, astfel cum sunt definite la art. 4 alin. 1) al Legii nr. 288/2024 privind politica în sectorul acvaculturii și organizarea pieței produselor pescărești și de acvacultură;
4) starea corpului de apă subterană receptor, astfel cum este definit în Legea apelor nr. 272/2011, precum și toate celelalte obiective de mediu prevăzute la art. 38 al Legii nr. 272/2011 pentru corpul de apă subterană receptor;
5) starea corpului de apă de suprafață receptor, astfel cum este definit în Legea apelor nr.272/2011, precum și toate celelalte obiective de mediu astfel cum sunt prevăzute la art. 38 al Legii nr.272/2011 pentru corpul de apă de suprafață receptor.
81. În cazul în care au fost identificate riscuri în conformitate cu pct. 80,  autoritatea administrației publice centrale în domeniul mediului, în colaborare cu autoritatea administrației publice centrale în domeniul  infrastructurii și dezvoltării regionale, autoritățile administrației publice locale și operatorii economici responsabili de gestionarea apelor uzate, asigură adoptarea etapizată a măsurilor necesare pentru prevenirea, reducerea sau eliminarea acestora, inclusiv, după caz, următoarele măsuri: 
1) luarea de măsuri suplimentare pentru prevenirea și reducerea poluării de la apele uzate urbane la sursă, unde acest lucru se impune pentru a asigura calitatea corpului de apă receptor, în completarea măsurilor menționate la pct. 117;
2) construirea de sisteme de colectare în conformitate cu pct. 511-514 pentru aglomerările cu mai puțin de 1 000 l.e.;
3) aplicarea unei epurări secundare în conformitate cu pct. 401-402 evacuărilor de ape uzate urbane din aglomerări cu mai puțin de 1 000 l.e.;
4) aplicarea unei epurări terțiare în conformitate cu pct. 404-4011 evacuărilor de ape uzate urbane din aglomerări cu mai puțin de 10 000 l.e.;
5) aplicarea unei epurări cuaternare în conformitate cu pct. 4012-4023 evacuărilor de ape uzate urbane din aglomerări cu mai puțin de 10 000 l.e., în special în cazul în care apele uzate urbane sunt evacuate în corpurile de apă utilizate pentru captarea apei destinate consumului uman, în apele pentru scăldat, în corpurile de apă în care au loc activități de acvacultură și atunci când apele uzate urbane epurate sunt reutilizate în scopuri agricole;
6) elaborarea unor planuri de management integrat al apelor uzate urbane în conformitate cu pct. 59-66 pentru aglomerările cu mai puțin de 10 000 l.e. și adoptarea măsurilor menționate în anexa nr. 11;
7) aplicarea unor cerințe pentru epurarea apelor uzate urbane colectate mai stricte decât cerințele stabilite în anexa nr. 21 partea B.
82. Identificarea riscurilor efectuată în conformitate cu pct.80 se revizuiește la fiecare șase ani, în conformitate cu calendarul actualizării planurilor de management al bazinelor hidrografice, începând cu 31 decembrie 2038. Revizuirea se realizează de către autoritatea administrației publice centrale în domeniul mediului, în colaborare cu Administrația Națională „Apele Moldovei”, Agenția de Mediu, autoritățile publice locale și operatorii economici responsabili de gestionarea apelor uzate.
83. Rezumatul riscurilor și al măsurilor adoptate este inclus în programele naționale de punere în aplicare menționate la capitolul XIII, elaborate sub coordonarea autorității publice centrale pentru protecția mediului, în colaborare cu autoritatea administrației publice centrale în domeniul infrastructurii și dezvoltării regionale și cu implicarea operatorilor economici, cum ar fi întreprinderile de gestionare a serviciilor de apă și canalizare. 
84. Rezumatul riscurilor identificate și al măsurilor adoptate se transmite Comisiei Europene, la cerere.

Capitolul XII
IMPLEMENTAREA SISTEMULUI DE RĂSPUNDERE EXTINSĂ A PRODUCĂTORILOR PENTRU MICROPOLUANȚII DIN APELE UZATE URBANE


85. Sistemul de răspundere extinsă a producătorilor pentru micropoluanții din apele uzate urbane se organizează și funcționează în conformitate cu art. 35¹ din Legea nr. 303/2013 privind serviciul public de alimentare cu apă și de canalizare și cu prevederile prezentului capitol.
86. Obiectivele privind implementarea sistemului de răspundere extinsă a producătorilor, corelate cu cerințele și termenele privind epurarea cuaternară prevăzute la secțiunea a 3-a din capitolul IV¹, se includ în Programul național de punere în aplicare prevăzut la capitolul XIII.
87. Organizațiile care implementează răspunderea extinsă a producătorilor îndeplinesc următoarele cerințe minime:
1) au o acoperire geografică clar definită, care este coerentă cu cerințele privind epurarea cuaternară prevăzută la secțiunea a 3-a, capitolul IV1;
2) dispun de mijloacele financiare și organizatorice necesare pentru îndeplinirea obligațiilor producătorilor în materie de răspundere extinsă a producătorilor, inclusiv garanții financiare pentru a asigura continuitatea epurării cuaternare a apelor uzate urbane în conformitate cu cerințele privind epurare cuaternară prevăzute la secțiunea a 3-a, capitolul IV1 în toate circumstanțele;
3) pun la dispoziția publicului, fără a aduce atingere asigurării confidențialității informațiilor comerciale și a datelor cu caracter personal, în conformitate cu Legea nr. 195/2024 privind protecția datelor cu caracter personal:
a) informații privind structura de proprietate și membrii săi;
b) informații privind contribuțiile financiare plătite de producători în în conformitate cu art. 35¹ din Legea nr. 303/2013 privind serviciul public de alimentare cu apă și de canalizare =;
c) informații privind activitățile pe care le desfășoară în fiecare an, inclusiv informații clare cu privire la modul în care sunt utilizate mijloacele sale financiare.
88. Organizațiile care implementează răspunderea extinsă a producătorilor sunt recunoscute de Agenția de Mediu înainte de începerea activității, în baza verificării îndeplinirii cerințelor minime prevăzute la pct. 87.
89. Agenția de Mediu ține evidența organizațiilor recunoscute și examinează datele și informațiile raportate de acestea în vederea evaluării menținerii condițiilor care au stat la baza recunoașterii.
90. În cazul în care, pe teritoriul Republicii Moldova, există mai multe organizații care implementează răspunderea extinsă a producătorilor, Agenția de Mediu supraveghează punerea în aplicare a prevederilor prezentului capitol.
91. În cadrul sistemului de răspundere extinsă a producătorilor se asigură colectarea și raportarea datelor necesare pentru:
1) evidența produselor și a substanțelor relevante introduse pe piața Republicii Moldova;
2) monitorizarea implementării epurării cuaternare a apelor uzate urbane;
3) urmărirea contribuțiilor financiare aferente sistemului de răspundere extinsă a producătorilor;
4) evaluarea îndeplinirii obiectivelor privind implementarea răspunderii extinse a producătorilor.
92. Autoritatea administrației publice centrale în domeniul mediului, autoritatea administrației publice centrale în domeniul infrastructurii și dezvoltării regionale, Agenția de Mediu și autoritățile administrației publice locale asigură, în limitele competențelor atribuite, schimbul periodic de date și informații necesare pentru implementarea, monitorizarea și evaluarea sistemului de răspundere extinsă a producătorilor.
93. Mijloacele financiare colectate în cadrul sistemului de răspundere extinsă a producătorilor se utilizează exclusiv pentru acoperirea costurilor prevăzute la art. 35¹ din Legea nr. 303/2013, cu asigurarea evidenței distincte a veniturilor și cheltuielilor aferente sistemului.
94. Operatorii stațiilor de epurare a apelor uzate urbane furnizează organizațiilor care implementează răspunderea extinsă a producătorilor și, la solicitare, Agenției de Mediu datele și documentele justificative privind costurile aferente epurării cuaternare, inclusiv costurile de investiții, de funcționare și de monitorizare, necesare pentru determinarea costurilor care urmează a fi acoperite în cadrul sistemului de răspundere extinsă a producătorilor.

95. Producătorii stabiliți pe teritoriul unui alt stat sau într-o țară terță, care introduc produse pe piața Republicii Moldova:
1) desemnează o persoană juridică sau fizică stabilită pe teritoriul Republicii Moldova în calitate de reprezentant autorizat, responsabil pentru îndeplinirea obligațiilor în materie de răspundere extinsă a producătorilor pe teritoriul Republicii Moldova; sau
2) iau măsuri echivalente cu cele de la subpct. 1).
96. În scopul asigurării implementării eficiente a sistemului de răspundere extinsă a producătorilor, cu accent pe optimizarea raportului cost-beneficii, autoritatea administrației publice centrale în domeniul  mediului organizează periodic consultări publice referitoare la aplicarea prevederilor prezentului capitol. Aceste consultări publice vizează stabilirea și promovarea măsurilor necesare adoptării de către autoritățile competente, în vederea:
1) reducerii impactului micropoluanților la sursă; și
2) identificării tehnologiilor optime pentru epurarea cuaternară a apelor uzate.
97.  Consultările publice prevăzute la pct. 96 implică părțile interesate relevante, inclusiv, după caz, a asociațiilor reprezentative ale subiecților implicați în implementarea răspunderii extinse a producătorilor, cum ar fi producătorii, distribuitorii, organizațiile responsabile de implementarea răspunderii extinse a producătorilor, operatorii publici sau privați ai stațiilor de epurare a apelor uzate urbane, autoritățile publice locale și reprezentanții organizațiilor societății civile.

Capitolul XIII
PROGRAMUL NAȚIONAL DE PUNERE ÎN APLICARE

98. Până la 1 ianuarie 2028, autoritatea administrației publice centrale în domeniul infrastructurii și dezvoltării regionale în comun cu autoritatea administrației publice centrale în domeniul protecției mediului asigură aprobarea programului național de punere în aplicare a prezentului regulament.

99. Programul cuprinde următoarele:
1) o evaluare a nivelului de punere în aplicare a prevederilor Capitolului IV1 și Capitolului VII din prezentul regulament;
2) identificarea și planificarea investițiilor necesare pentru punerea în aplicare a prezentului regulament pentru fiecare aglomerare, inclusiv o estimare financiară orientativă și, dacă este disponibilă, o estimare a contribuției financiare din partea organizațiilor care implementează răspunderea extinsă a producătorului instituite în conformitate cu cerințele Capitolului XII, și o prioritizare a investițiilor legate de dimensiunea aglomerării, de nivelul impactului asupra mediului al evacuărilor apelor uzate urbane neepurate și de riscurile aferente pentru mediu sau sănătatea umană;
3) o estimare a investițiilor necesare pentru reînnoirea, modernizarea sau înlocuirea infrastructurii existente de epurare a apelor uzate urbane, inclusiv a sistemelor de colectare, în funcție de ratele de amortizare și de starea tehnică și operațională, cu scopul de a preveni eventualele scurgeri, infiltrări și erori de conectare a fluxului către sistemele de colectare și utilizând, după caz, instrumente digitale;
4) identificarea sau cel puțin indicarea surselor potențiale de finanțare publică, atunci când aceasta este necesară pentru a completa taxele de utilizare;
5) informații privind aglomerările cu cel puțin 1 000 și sub 2 000 l.e:
a) numărul de aglomerări cu cel puțin 1 000 și sub 2 000 l.e. care nu dispun de un sistem complet de colectare; 
b) un plan care să detalieze investițiile necesare pentru a atinge conformitatea deplină pentru respectivele aglomerări în termenele prevăzute la pct. 402 și la pct. 512; 
c) motivele tehnice sau economice care justifică aplicarea termenelor prevăzute  la pct. 402 și la pct.512.
6) informații privind aglomerările cu cel puțin 10 000 l.e.:
a) numărul de aglomerări cu cel puțin 10 000 l.e. care nu dispun de epurare terțiară și nu îndeplinesc cerințele prevăzute în Anexa nr. 2 la Hotărârea Guvernului nr. 736/2020 privind aprobarea Metodologiei de identificare și desemnare a zonelor sensibile la nutrienți, inclusiv în tabelul nr. 2 din anexa respectivă.
b) un plan care să detalieze investițiile necesare pentru a atinge conformitatea deplină pentru respectivele aglomerări în termenele prevăzute la pct. 405; 
c) motivele tehnice sau economice care justifică prelungirea termenului menționat la subpct. 4) pct. 405.
100. În vederea asigurării implementării eficiente a sistemelor de colectare și epurare a apelor uzate urbane, Republica Moldova poate utiliza resursele financiare disponibile din partea partenerilor externi, în conformitate cu acordurile bilaterale sau multilaterale aplicabile, pentru a garanta accesul echitabil al tuturor cetățenilor la servicii de gestionare sustenabilă a apelor uzate. Schimbul de bune practici privind îmbunătățirea absorbției fondurilor externe și implementarea eficientă a măsurilor prevăzute în Programul național se promovează și se susține, după caz.
101. În cazul în care, pe parcursul implementării Programului național de punere în aplicare, se constată că, din motive legate de conservarea patrimoniului cultural sau de constrângeri tehnice majore, nu este posibilă respectarea termenelor stabilite la pct. 512 și/sau la pct. 402 în anumite zone, autoritatea administrației publice centrale în domeniul infrastructurii și dezvoltării regionale actualizează Programul național.
102. Actualizarea Programului național va include:
1) lista aglomerărilor și a zonelor în cauză;
2) o justificare detaliată care demonstrează dificultatea obiectivă a realizării infrastructurii necesare;
3) un calendar ajustat pentru finalizarea lucrărilor în respectivele zone.
102. Prelungirile termenelor menționate la pct. 512 și la pct. 402 se stabilesc în funcție de specificul zonei.
103. Programul național de punere în aplicare actualizat se prezintă, la cerere, Comisiei UE până la data de 31 decembrie a anului în care actualizarea a fost efectuată.
104. Autoritatea administrației publice centrale în domeniul infrastructurii și dezvoltării regionale prezintă Comisiei UE, la cerere, programele naționale de punere în aplicare a prezentului regulament, cu excepția cazului în care demonstrează, pe baza rezultatelor monitorizării menționate la capitolul XIV, că respectă cerințe privind epurarea apelor uzate urbane prevăzute la Capitolul IV1.
105. Autoritatea administrației publice centrale în domeniul infrastructurii și dezvoltării regionale actualizează programul național de punere în aplicare a prezentului regulament cel puțin la fiecare 6 ani.
106.Programul național de punere în aplicare actualizat se prezintă dacă e cazul Comisiei UE până la data de 31 decembrie a anului în care actualizarea a fost efectuată.

Capitolul XIV
MONITORIZARE, EVALUARE ȘI RAPORTARE

107. Autoritățile administrației publice centrale competente prin intermediul instituțiilor responsabile asigură monitorizarea: 
1) evacuărilor care provin de la stațiile de epurare a apelor uzate urbane, pentru a verifica respectarea cerințelor din anexa nr. 21 partea B, în conformitate cu metodele de monitorizare și evaluare a rezultatelor stabilite în anexa nr. 21 partea C. Respectiva monitorizare include încărcările și concentrațiile parametrilor enumerați în anexa nr. 21 partea B; 
2) cantităților, compoziției și destinației nămolurilor, ținând seama de cerințele Hotărârii Guvernului nr. 265/2025 cu privire la aprobarea Reglementării tehnice „Măsurile de protecție a solului în cadrul practicilor agricole”;
3) cantităților pe an și pe lună de ape uzate urbane reutilizate pentru irigații în agricultură care fac obiectul unei derogări menționate la pct. 504. Conținutul de nutrienți al fracțiunii de ape uzate urbane reutilizate pentru irigații în agricultură și perioada în care fracțiunea respectivă este reutilizată în comparație cu cererea lunară de apă și de nutrienți a culturilor vizate de respectivele ape uzate urbane reutilizate; 
4) GES, inclusiv cel puțin CO2, N2O, CH4 emise din stațiile de epurare a apelor uzate urbane de cel puțin 10 000 l.e., prin analiză, calcule sau modelare, după caz.
5) energiei utilizate și produse de proprietarii stațiilor de epurare a apelor uzate urbane care epurează o încărcare de cel puțin 10 000 l.e., sau de operatorii unor astfel de stații de epurare, indiferent dacă este utilizată sau generată la fața locului sau în afara amplasamentului, în concordanță cu cerințele menționate la pct. 70, precum și energia achiziționată în temeiul derogărilor menționate la pct. 72.
108. Operatorii sistemelor de colectare, pentru aglomerările prevăzute la punctele 59 și 62, au obligația de a efectua o monitorizare reprezentativă, în puncte relevante, a supraîncărcării corpurilor de apă și a evacuărilor din scurgeri de apă urbane provenite din sisteme separative cu apă ca urmare a furtunilor, în vederea estimării concentrației și încărcărilor parametrilor specificați în anexa nr. 3 și, după caz, în anexa nr. 5, precum și a conținutului de microplastice și poluanți relevanți. Rezultatele acestei monitorizări pot fi utilizate, în funcție de necesități, pentru scopuri de modelare.
109. Operatorii sistemelor de colectare, pentru toate aglomerările cu o capacitate de cel puțin 10.000 l.e., au obligația de a monitoriza, la intrarea și ieșirea stațiilor de epurare a apelor uzate urbane, concentrația și încărcările următoarelor elemente din apele uzate urbane:
1) poluanții care s-ar putea găsi în apele uzate urbane enumerați în:
a) anexa nr. 1, 4 și 5 la Hotărârea de Guvern nr. 890/2013 pentru aprobarea Regulamentului cu privire la cerințele de calitate a mediului pentru apele de suprafață, cerințele prevăzute în Hotărârea Guvernului nr. 802/2013 pentru aprobarea Regulamentului privind condiţiile de deversare a apelor uzate în corpurile de apă, cerințele capitolului V și anexa nr. 1 la Hotărârea de Guvern nr. 931/2013 pentru aprobarea Regulamentului cu privire la cerinţele de calitate a apelor subterane.
b) lista substanțelor prioritare și poluanții specifici; 
c) anexa nr. 2 la Hotărârea Guvernului nr. 373/2018 cu privire la Registrul național al emisiilor și al transferului de poluanți;
d) Hotărârea Guvernului nr. 836/2012 privind aprobarea Regulamentului cu privire la utilizarea nămolurilor de epurare în agricultură; 
2) parametrii enumerați în anexa nr. 5 a Hotărârii Guvernului nr. 651/2023 pentru aprobarea Regulamentului sanitar privind supravegherea și monitorizarea calității apei potabile, în cazul în care apele uzate urbane sunt evacuate într-un bazin hidrografic aferent punctelor de captare a apei destinate consumului uman. În ceea ce privește substanțele perfluoroalchilate și polifluoroalchilate (PFAS), se pot alege unul sau ambii parametri, „PFAS total” și „suma PFAS”, atunci când este disponibilă o metodologie în temeiul pct.114; 
3) parametrii enumerați parametrii enumerați în legislația privind gestionarea calității apei pentru scăldat , în cazul în care există evacuări directe din stațiile de epurare a apelor uzate urbane în apele pentru scăldat în timpul sezonului de scăldat, ceea ce ar putea împiedica respectarea standardelor de calitate; 
4) prezența microplasticelor. 

110. Poluanții și parametrii menționați la pct. 109 subpct. 1) și 2) pot fi excluși de la monitorizare atâta timp cât se poate demonstra, printre altele pe baza rezultatelor monitorizării, că aceștia sunt absenți în apele uzate urbane.

111.În ceea ce privește toate aglomerările cu cel puțin 10 000 l.e., autoritățile competente asigură monitorizarea prezenței microplasticelor în nămoluri, atunci când este cazul și, în special, atunci când acestea sunt reutilizate în agricultură.
112. Monitorizarea prevăzută la pct.109-111 se efectuează cu următoarea periodicitate:
1) cel puțin 2 probe pe an, cu maximum 6 luni între probe, pentru aglomerările cu cel puțin 150 000 l.e.;
2) cel puțin o probă la fiecare 2 ani pentru aglomerările cu între 10 000 și 150 000 l.e..
113. Respectivele frecvențe de monitorizare pot fi reduse la jumătate în anii următori dacă rezultatele monitorizării pentru poluanții menționați la pct.109 sunt mai mici decât standardele de calitate a mediului aplicabile în temeiul Hotărârii Guvernului nr. 802/2013 pentru aprobarea Regulamentului privind condiţiile de deversare a apelor uzate în corpurile de apă în 3 probe consecutive. Frecvențele monitorizării se revizuiesc cel puțin o dată pe an.
114. Metodologiile de măsurare, estimare și modelare a emisiilor directe și indirecte de gaze cu efect de seră provenite de la stațiile de epurare a apelor uzate urbane, a microplasticelor din apele uzate urbane și din nămoluri, precum și metodologia de măsurare a indicatorilor „PFAS total” și „suma PFAS” în apele uzate urbane se elaborează și se aprobă de Guvern până la data de 1 ianuarie 2030.
115. Autoritatea administrației publice centrale în domeniul infrastructurii și dezvoltării regionale, în cooperare cu instituțiile responsabile în domeniile protecției mediului, protecției sănătății publice și energetic, configurează și actualizează seturi de date privind implementarea prezentului Regulament, după cum urmează:
1) până la 31 decembrie 2038, configurează un set de date care:
a)  conține informațiile obținute în temeiul pct. 107-113 și rezultatele testelor cu privire la criteriile de acceptare/respingere stabilite în anexa nr. 21 partea C și, ulterior, actualizează anual acest set de date;
b) indică procentul de ape uzate urbane care sunt colectate și epurate în conformitate cu pct. 511 -512 și, ulterior, actualizează anual acest set de date;
c) conține informații cu privire la punerea în aplicare a pct. 536 și la procentul încărcării de ape uzate urbane din aglomerările cu peste 2 000 l.e. care sunt epurate în sisteme individuale și, ulterior, actualizează anual acest set de date;
d) conține informații privind numărul de probe recoltate și numărul de probe prelevate în conformitate cu anexa nr. 21 partea C care nu sunt conforme și ulterior, actualizează anual acest set de date;
2) până la 12 ianuarie 2039, configurează un set de date care conține informații privind măsurile luate pentru îmbunătățirea accesului la sanitație în conformitate cu pct. 539 subpct. 1) - 3), inclusiv informații privind procentul de populație care are acces la sanitație în aglomerările cu cel puțin 10 000 l.e. și, ulterior, actualizează respectivul set de date la fiecare 6 ani;
3)până la 31 decembrie 2040, configurează un set de date care conține:
a) informații privind emisiile de GES, defalcate în diferitele tipuri de gaze, privind energia totală utilizată și energia din surse regenerabile produsă de fiecare stație de epurare a apelor uzate urbane cu cel puțin 10 000 l.e., precum și un calcul al procentului de realizare a obiectivelor stabilite la pct. 68-69 și al procentului de energie achiziționată din surse de combustibili nefosili, însoțit, dacă este disponibilă, de o defalcare a diferitelor tipuri de surse de energie pe bază de combustibili nefosili utilizate, în cazul în care se utilizează derogarea menționată la pct. 70 și, ulterior, actualizează anual acest set de date;
b) informații privind măsurile luate în conformitate cu prevederile pct. 511 -512 și, ulterior, actualizează anual acest set de date;
c) rezultatele monitorizării menționate la pct. 75 și 78 și, ulterior, actualizează anual acest set de date;
d) lista zonelor identificate ca zone sensibile la eutrofizare și actualizează acest set de date în conformitate cu pct. 441;
e)  lista zonelor identificate ca zone în care concentrația sau acumularea de micropoluanți reprezintă un risc pentru mediu sau pentru sănătatea umană și actualizează acest set de date în conformitate cu pct. 4014;
f) în cazul în care se utilizează biomedii, tipul de biomedii utilizate și o scurtă descriere a măsurilor luate la stațiile de epurare a apelor uzate urbane care utilizează biomedii pentru a evita deversările în mediu și, ulterior, actualizează acest set de date la fiecare 5 ani;
g)  rezultatele monitorizării menționate la pct. 107 subct. 3)  cu o comparație între cererea lunară de apă și de nutrienți a culturilor vizate de fracțiunea reutilizată de ape uzate urbane epurate menționată la pct.481-482 și, ulterior, actualizează anual respectivul set de date.
116. Accesul la seturile de date elaborate în temeiul pct. 115 este asigurat inclusiv Comisiei UE și Agenției Europene de Mediu.
117. Informațiile raportate Comisiei Europene în temeiul Hotărârii Guvernului nr. 373/2018 cu privire la Registrul național al emisiilor și al transferului de poluanți se iau în considerare la raportarea seturilor de date prevăzute la pct. 115, pentru poluanții aferenți apelor uzate urbane.
118. La solicitarea Comisiei UE, autoritatea administrației publice centrale în domeniul infrastructurii și dezvoltării regionale, în cooperare cu instituțiile responsabile în domeniile protecției mediului, protecției sănătății publice și energetic prezintă următoarele informații:
1) caracterului adecvat al parametrilor de sănătate publică menționați la pct.75;
2) valori adăugate a monitorizării obligatorii a anumitor parametri de sănătate publică;
3) necesitatea potențială de a adapta lista de produse care urmează să facă obiectul răspunderii extinse a producătorilor în funcție de evoluția gamei de produse introduse pe piață, de îmbunătățirea cunoștințelor cu privire la prezența micropoluanților în apele uzate urbane, de impactul acestora asupra mediului și a sănătății publice și de datele provenite din noile obligații de monitorizare a micropoluanților la intrarea și ieșirea stațiilor de epurare a apelor uzate urbane, precum și o analiză a necesității de a revizui condiția scutirii de la răspunderea extinsă a producătorului menționată la pct. 87 subpct. 1);
4) valori adăugate și a oportunității impunerii unor planuri naționale obligatorii de reutilizare a apei, inclusiv a unor obiective și măsuri naționale, ținând seama de evoluția documentelor de politici și planificare în materie de management al apei;
5) obiectivului neutralității energetice pentru a analiza fezabilitatea tehnică și economică și beneficiile pentru climă și mediu în vederea obținerii unui nivel al autonomiei energetice sporit pentru sector;
6) posibilităților de măsurare a emisiilor directe și indirecte de GES emise de sectorul apelor uzate urbane, inclusiv a emisiilor de alte GES decât cele menționate la pct. 107 subpct. 4), precum și de stabilire a cerințelor pentru măsurătorile efective în legătură cu monitorizarea, ținând seama de cele mai recente metodologii pentru măsurarea emisiilor de GES din sectorul apelor uzate urbane stabilite de Grupul interguvernamental privind schimbările climatice;
7) posibilelor efecte asupra funcționării pieței interne ale ratelor de contribuție potențial diferite pentru producători și care sunt menționate în capitolul XII.;
8) fezabilității și oportunității dezvoltării unui sistem de răspundere extinsă a producătorilor pentru produsele care generează PFAS și microplastice în apele uzate urbane, în special pe baza datelor de monitorizare privind PFAS și microplasticele de la intrările și ieșirile stațiilor de epurare a apelor uzate urbane;
9) posibilității ca sectorul epurării apelor uzate urbane să atingă neutralitatea climatică, precum și a timpului necesar pentru aceasta;
10) fezabilității și oportunității stabilirii unor rate minime de reutilizare și reciclare pentru azotul provenit din nămoluri sau din apele uzate urbane sau din ambele.

Capitolul XV
COOPERAREA TRANSFRONTALIERĂ

119. Fără a aduce atingere acordurilor internaționale existente relevante pentru protecția mediului în domeniul apei, în cazul în care apele aflate sub jurisdicția Republicii Moldova sunt alterate de evacuările de ape uzate urbane provenite de la un alt stat sau de la o țară terță, autoritatea administrației publice centrale în domeniul mediului, notifică faptele relevante autorităților competente ale statului sau țării terțe implicate. Notificarea se transmite imediat în cazul poluării care ar putea afecta într-o măsură semnificativă corpurile de apă din aval. 
120. În cazul oricărei evacuări de ape uzate urbane provenite din Republica Moldova care afectează sănătatea umană sau mediul dintr-un alt stat, autoritatea administrației publice centrale în domeniul mediului se asigură că autoritatea competentă a statului afectat este informată fără întârziere, prin canale diplomatice dacă este necesar.
121. Autoritatea administrației publice centrale în domeniul mediului asigură transmiterea notificării către Comisia Europeană în ambele situații prevăzute la pct. 119 și 120.
122. În cazul în care un stat terț notifică Republica Moldova în conformitate cu pct. 119, autoritatea administrației publice centrale în domeniul mediului răspunde în mod corespunzător și în timp util, în funcție de tipul și gravitatea incidentului, precum și de posibilele consecințe, respectând termenele stabilite în acordurile internaționale aplicabile, inclusiv cele bilaterale cu statele vecine.
123. Autoritatea administrației publice centrale în domeniul mediului cooperează cu autoritățile competente ale statelor în cauză pentru identificarea evacuărilor respective și a măsurilor care trebuie luate la sursă în vederea protejării apelor alterate, pentru a asigura conformitatea cu prezentul regulament.
124. Autoritatea administrației publice centrale în domeniul mediului  informează Comisia UE cu privire la orice cooperare menționată la pct. 123. Comisia UE participă la această cooperare la cererea statelor în cauză.

Capitolul XVI
INFORMAREA PUBLICULUI

125. Pentru fiecare aglomerare cu un număr mai mare de 1.000 l.e., sau pentru fiecare unitate administrativ-teritorială, autoritățile competente asigură punerea la dispoziția publicului interesat, în format electronic, a informațiilor privind colectarea și epurarea apelor uzate urbane, care trebuie să fie ușor accesibile, actualizate și redactate într-un limbaj clar, incluzând cel puțin datele prevăzute în anexa nr. 12.
126. Informațiile menționate la pct. 125 se furnizează și prin alte mijloace, la cererea persoanelor interesate, în conformitate cu Legea nr.148/2023 privind accesul la informație de interes public.
127. În cazul în care costurile serviciilor sunt recuperate integral sau parțial prin sistemul de tarifare a apei, se asigură ca toate gospodăriile conectate la sistemele de colectare a apelor uzate urbane din aglomerările cu peste 10 000 l.e. și din cele cu peste 1 000 l.e., să primească, la intervale regulate și cel puțin o dată pe an, într-o formă adecvată și ușor de accesat (inclusiv pe factură, dacă este disponibilă, sau prin mijloace digitale precum aplicații mobile sau platforme online), fără a fi necesară o solicitare prealabilă, următoarele informații:
1) informații privind gradul de conformitate al colectării și epurării apelor uzate urbane cu cerințele stabilite la Capitolul IV1 și Capitolul VII, inclusiv o comparație între emisiile reale de poluanți în corpurile de apă receptoare și valorile-limită prevăzute în anexa nr. 21 partea B și anexa nr. 3, anexa nr. 51 și anexa nr. 5, prezentate într-un format care permite o comparație clară, de exemplu sub forma unui procent de conformitate;
2) volumul sau volumul estimat al apelor uzate urbane colectate și epurate, exprimat în metri cubi, anual sau pentru fiecare perioadă de facturare, corespunzător gospodăriei sau unității conectate, împreună cu tendințele și prețul aferent serviciilor de colectare și epurare (exprimat în lei per metru cub);
3) o comparație a volumului anual de ape uzate urbane colectate și epurate corespunzător gospodăriei respective, precum și indicarea volumului mediu pentru gospodăriile din aglomerarea respectivă;
4) un link activ către informațiile publicate în format online, prevăzute la pct. 125.

128. În cazul în care nu sunt disponibile date privind consumul individual, informațiile prevăzute la pct. 125 subpct. 1)–3) se furnizează la nivel de aglomerare, prin intermediul paginilor web sau aplicațiilor digitale, într-o formă ușor de utilizat și accesibilă publicului.

Capitolul XVII
DREPTUL LA DESPĂGUBIRI ȘI ACCESUL LA JUSTIȚIE

129. Orice persoană care se consideră vătămată într-un drept al său, recunoscut de lege, de către o autoritate publică, printr-un act administrativ sau prin nesoluţionarea în termenul legal a unei cereri, se poate adresa instanţei de contencios administrativ competente pentru a obţine anularea actului, recunoaşterea dreptului pretins şi repararea pagubei ce i-a fost cauzată. 
130. Exercitarea dreptului prevăzut la pct. 129 se realizează potrivit dispozițiilor Codului administrativ nr. 116/2018, cu respectarea principiilor legalității, echității, celerității și proporționalității.
131. Nerespectarea prevederilor prezentului regulament atrage, după caz, răspundere contravențională conform Codului Contravențional nr.218/2008 sau penală conform Codului Penal nr. 985/2002.”

1.25 la anexa nr. 2 pct. 6-9 și pct. 16 se exclud.
1.26 anexa nr. 3 și 5, se modifică și vor avea următorul cuprins:

„Anexa nr.3
la Regulamentul privind cerinţele de colectare, epurare şi deversare a apelor uzate în sistemul  de canalizare şi/sau în corpuri de apă pentru localităţile urbane şi rurale

Prescripţii referitoare la evacuările provenite din staţiile
de epurare  a apelor urbane uzate care fac obiectul epurării secundare (pct. 401 -402)

Se aplică valorile de concentraţie sau procentele de reducere.
  
	
Parametrii
	
Concentraţia 

	Procentul 
minim de reducere 1) (%)
	Metoda de măsurare
de referinţă

	Consum biochimic
 de oxigen (CBO5 la 20 C), fără nitrificare2)
(a se vedea nota 2)
	25 mg/dm3O2
	70 –90
	Probă omogenă, nefiltrată, nedecantată
Determinarea oxigenului dizolvat 
 înainte şi după 5 zile de incubare, 
la 20C ± 1 C, la întuneric total
Se adaugă  un inhibator de nitrificare

	Consum chimic de oxigen (CCO) 
(a se vedea nota 2)
	125 mg/dm3O2
	75
	Probă omogenă, nefiltrată, nedecantată
Se utilizează metoda cu bicromat depotasiu

	Materii totale în suspensie3)
	35 mg/dm3

(a se vedea nota 3)
	90

(a se vedea nota 3)
	Filtrarea unei probe reprezentative pe o
membrană cu 0,45 µm, uscarea la 105 C 
şi cîntărirea, precum şi prin metode de 
centrifugare a unei probe reprezentative
(timp de 5 minute cu o acceleraţie
medie 2800 – 3200 g), uscarea la 105C şi cîntărirea



Nota 1: Parametrul poate fi înlocuit cu un altul, şi anume : carbon organic total (COT) sau consum de oxigen total (OT), dacă se poate stabili o relaţie între CBO5 şi parametrul care îl substituie pe acesta.

Nota 2: Se măsoară fie consumul chimic de oxigen (CCO), fie carbonul organic total.
Nota 3: Această cerință este facultativă.
Nota 4: Reducere în raport cu încărcarea influentului.


„Anexa nr.5
la Regulamentul privind cerinţele de colectare, 
epurare şi deversare a apelor uzate în sistemul
de canalizare şi/sau în emisare pentru
localităţile urbane şi rurale

Cerințe pentru epurarea terțiară a evacuărilor din stațiile de epurare a apelor uzate urbane menționate la pct. 403 sau a evacuărilor din stațiile de epurare a apelor uzate urbane care deservesc aglomerări menționate la pct. 405. 
	Parametri
	Concentrație
	Procent minim de reducere
(a se vedea notele 2 și 3)
	Metodă de măsurare de referință

	Fosfor total (a se vedea nota 5)
	0,7  mg/l (cel puțin 10 000 și sub 150 000 l.e.)
0,5  mg/l (peste 150 000 l.e.)
	87,5 (cel puțin 10 000 și sub 150 000 l.e.)
90 (mai mult de 150 000 l.e.)
	Spectrofotometrie prin absorbție moleculară

	Azot total (a se vedea nota 5)
	10 mg/l (cel puțin 10 000 și sub 150 000 l.e.)
8 mg/l (peste 150 000 l.e.)
(a se vedea nota 5)
	80
(a se vedea nota 4)
	Spectrofotometrie prin absorbție moleculară


Nota 1: 
Pentru evacuările care provin de la stațiile de epurare a apelor uzate urbane menționate la pct. 403, se aplică ambii parametri. Pentru aglomerările menționate la pct. pct. 405, în funcție de condițiile locale, se aplică unul sau doi parametri. Se aplică valorile concentrației sau procentul de reducere.
Nota 2: 
Reducere în raport cu încărcarea influentului sau cu încărcarea generată într-o aglomerare dacă se poate asigura același nivel de protecție a mediului.
Nota 3: 
În cazul în care o fracțiune de ape uzate urbane epurate este utilizată pentru irigații în agricultură, nutrienții din fracțiunea respectivă pot fi incluși în calculul încărcării influentului și pot fi excluși din încărcarea evacuată.
Nota 4: 
În situații excepționale cauzate de circumstanțe locale specifice, retenția naturală de azot poate fi luată în considerare la calcularea procentului minim de reducere în care retenția naturală de azot a fost luată în considerare la calcularea procentului minim de reducere a azotului menționat în tabelul nr. 2 din anexa nr. 2 la Hotărârea Guvernului nr. 736/2020 privind aprobarea Metodologiei de identificare și desemnare a zonelor sensibile la nutrienți și în cazul în care se demonstrează că o parte din azotul provenit din apele uzate urbane poate fi eliminat în apele receptoare până la 31 decembrie 2045 pentru calcularea procentului minim de reducere a azotului menționat în tabelul nr. 2 din anexa nr. 2 la Hotărârea Guvernului nr.736/2020 privind aprobarea Metodologiei de identificare și desemnare a zonelor sensibile la nutrienți, dacă sunt îndeplinite toate condițiile următoare:
1. timpul mediu de retenție hidraulică a efluentului evacuat este de cel puțin 1,5  ani înainte ca acesta să ajungă în zona sensibilă la azot desemnată în temeiul pct. 441;
2. un program de monitorizare și evaluare continuă a parametrului azot total este asigurat:
a) 	la ieșirile tuturor stațiilor de epurare a apelor uzate urbane și, după caz, în scurgerile de apă urbane din aglomerările cu cel puțin 10 000 l.e. situate în bazinul hidrografic al zonei sensibile la azot desemnate în temeiul pct. 441;
b) 	în punctele de intrare relevante din zona desemnată în temeiul pct. 441;
c) 	la locurile de prelevare de probe reprezentative din apele receptoare și din corpurile de apă relevante din bazinul hidrografic al zonei desemnate în temeiul pct. 441;
3. 	procentul minim de reducere a azotului din anexa nr. 5 este respectat; respectivul procent se calculează pe baza datelor colectate din programul de monitorizare și evaluare continuă menționat la punctul 2;
4. 	poate fi demonstrat faptul că emisiile de azot provenite de la stațiile de epurare a apelor uzate urbane din bazinul hidrografic nu sunt dăunătoare pentru mediu, inclusiv pentru biodiversitate, și pentru sănătatea umană și nu modifică ecosistemul;
5.	concentrația de nutrienți în zonele menționate la litera c) de la condiția 2 respectă cerințele stabilite în Hotărârea Guvernului nr. 932/2013 pentru aprobarea Regulamentului privind monitorizarea şi evidenţa sistematică a stării apelor de suprafaţă şi a apelor subterane pentru a defini starea ecologică bună a zonelor respective;
6. 	utilizarea retenției naturale de azot este raportată Comisiei UE în conformitate cu pct. 115 subpct.1) lit. a), precum și statelor învecinate potențial afectate, împreună cu toate elementele necesare pentru verificarea îndeplinirii condițiilor 1, 2, 3, 4 și 5.
Nota 5: 
Această cerință se aplică de la 1 ianuarie 2035 stațiilor de epurare a apelor uzate urbane existente care au obligația de a respecta termenele stabilite la pct. 403 și aglomerărilor în temeiul pct. 405. Până la respectarea acestor termene, obligațiile prevăzute la pct. 442 și 443 se aplică respectivelor stații de epurare a apelor uzate urbane.

Nota 6: 
În cazul în care temperatura efluentului reactorului biologic este sub 12 oC, rezultatele probelor prelevate pot fi excluse din calculul mediei anuale a azotului, astfel cum se menționează la punctul 4 lit. c) din partea C a anexei nr.21, în cazul în care se pot demonstra toate elementele următoare:
1. 	se asigură lipsa de efecte negative asupra mediului;
2. 	costurile excesive sau consumul excesiv de energie ar fi necesare pentru a atinge valorile pentru azot din anexa nr. 5.
În cazul în care temperatura în efluentul reactorului biologic este sub 5 oC, rezultatele probelor prelevate pot fi excluse din calculul mediei anuale a azotului, astfel cum se menționează la pct. 4 lit. c) din partea C a anexei nr. 21. ”

1.27  se completează cu anexele nr. 21, 51, 10, 11 și 12,  cu următorul cuprins:

„Anexa nr.21
la Regulamentul privind cerinţele de colectare,
epurare şi deversare a apelor uzate în 
sistemul de canalizare şi/sau în emisare 
pentru localităţile urbane şi rurale

CERINȚE PRIVIND APELE UZATE URBANE
I. Partea A
Sisteme de colectare
1. Sistemele de colectare țin seama de cerințele din domeniul epurării apelor uzate urbane.
2. Proiectarea, construirea și întreținerea sistemelor de colectare se întreprind pe baza celor mai avansate cunoștințe tehnice, fără a atrage costuri excesive, în special în ceea ce privește:
1) volumul și caracteristicile apelor uzate urbane;
2) prevenirea scurgerilor de ape uzate urbane, a infiltrării și a erorilor de conectare a fluxului către sistemele de colectare;
3) limitarea poluării apelor receptoare care rezultă din supraîncărcarea cu apă ca urmare a furtunilor, având în vedere cerințele relevante de la pct.59-66 și din anexa nr.11

II. Partea B
Evacuările provenind de la stațiile de epurare a apelor uzate urbane în apele receptoare
1. Stațiile de epurare a apelor uzate urbane sunt proiectate sau modificate astfel încât probele reprezentative din influenți și din efluenții epurați să se poată obține înaintea evacuării în apele receptoare.
2. Evacuările care provin de la stațiile de epurare a apelor uzate urbane și evacuările de la stațiile de epurare a apelor uzate urbane care deservesc aglomerări menționate în capitolul IV1 îndeplinesc cerințele din anexa nr. 3.
3. Evacuările care provin de la stațiile de epurare a apelor uzate urbane menționate la pct. 403  sau evacuările care provin de la stațiile de epurare a apelor uzate urbane care deservesc aglomerări menționate la pct. pct. 405  îndeplinesc etapizat, conform Programului național de punere în aplicare menționat la Capitolul XIII, în plus față de cerințele menționate la punctul 2 la prezenta anexă, cerințele indicate în anexa nr.5, cu excepția cazurilor în care se aplică prevederile pct. 408.
4. Evacuările care provin de la stațiile de epurare a apelor uzate urbane menționate la pct. 4012 - 4013, sau evacuările care provin de la stațiile de epurare a apelor uzate urbane care deservesc aglomerări menționate la pct. 4018 - 4019  îndeplinesc etapizat, conform Programului național de punere în aplicare menționat la Capitolul XIII, cerințele stabilite în anexa nr. 51.
5. Reglementările prealabile și autorizațiile specifice pentru evacuările de la stațiile de epurare a apelor uzate urbane care utilizează biomedii includ:
1) o descriere a tehnologiilor care încorporează biomediile utilizate în epurarea efectuată în stația de epurare a apelor uzate urbane, inclusiv tipul și volumul biomediilor utilizate în stație, precum și o descriere a măsurilor luate pentru a evita eliberările de biomedii în mediu;
2) obligația de a monitoriza în permanență și de a preveni toate eliberările de biomedii în mediu;
3) obligația de a raporta fără întârziere autorităților competente orice eliberare semnificativă de biomedii în apele receptoare.
6. Dacă este necesar, pentru a garanta că apele receptoare respectă cerințele prevăzute în Legea apelor nr. 272/2011, Hotărârea Guvernului nr. 890/2013 pentru aprobarea Regulamentului cu privire la cerinţele de calitate a mediului pentru apele de suprafaţă și cerințele privind gestionarea calității apei pentru scăldat, autoritatea competentă în domeniul protecției mediului în colaborare cu autoritatea centrală în domeniul infrastructurii și dezvoltării regionale pot stabili cerințe mai riguroase decât cele prevăzute în anexele nr. 3, 5 și 51.
7. Punctele de evacuare a apelor uzate urbane se aleg, în măsura posibilului, astfel încât să reducă la minimum efectele dăunătoare asupra apelor receptoare.

III. Partea C
Metode pentru monitorizarea și evaluarea rezultatelor
1.Metoda de monitorizare aplicată trebuie să respecte cerințele prevăzute la punctele 4–8. După caz, metodele de analiză utilizate trebuie să asigure cel puțin același nivel de performanță ca cel stabilit în Hotărârea de Guvern nr. 932/2013 pentru aprobarea Regulamentului privind monitorizarea şi evidenţa sistematică a stării apelor de suprafaţă şi a apelor subterane.

2. Pot fi utilizate și alte metode decât cele prevăzute la punctele 4, 6 și 7, cu condiția să se demonstreze că acestea asigură obținerea unor rezultate echivalente.
3. Toate informațiile relevante privind metodele de monitorizare aplicate se transmit la cerere Comisiei UE.
4.Probele se prelevă proporțional cu debitul sau la anumite intervale pe o perioadă de 24 de ore, din același punct bine stabilit la ieșirea din și, dacă este necesar, la intrarea în stația de epurare a apelor uzate urbane. Cu toate acestea, toate probele prelevate la anumite intervale utilizate pentru monitorizarea micropoluanților sunt eșantioane prelevate pe o perioadă de 48 de ore.
5. Se aplică bune practici internaționale de laborator, pentru a reduce la minimum degradarea probelor între momentul colectării și cel al analizei.
6. Numărul minim de probe care trebuie prelevate la intervale regulate într-un an se fixează în funcție de mărimea stației de epurare:
	între 1 000 și 9 999 l.e.
	· O probă pe lună (a se vedea nota 1)

	între 10 000 și 49 999 l.e.
	· Două probe pe lună
· Pentru micropoluanți, o probă pe lună

	între 50 000 și 149 999 l.e.
	· O probă pe săptămână.
· Pentru micropoluanți, două probe pe lună

	cel puțin 150 000 l.e.
	· Două probe pe săptămână
· Pentru micropoluanți, două probe pe lună


Nota 1: 
Pentru aglomerările afectate de activitatea sezonieră, se acceptă intervale de maximum două luni fără prelevare de probe, cu condiția să se preleve probe suplimentare în cursul lunilor de activitate sezonieră. Se prelevă în total 12 probe pe tot parcursul anului.
7. Se consideră că apele uzate urbane epurate respectă valorile stabilite pentru parametri relevanți dacă, pentru fiecare parametru relevant în parte, eșantioanele de apă prelevate arată că acesta respectă valorile corespunzătoare, după cum urmează:
1) pentru parametrii care figurează în anexa nr. 1 și anexa nr. 5, numărul maxim de probe care pot să nu corespundă cerințelor, exprimate în valori de concentrație sau procente de reducere sau ambele, este precizat în anexa nr. 4;
2) pentru parametrii specificați în anexa nr.1 și care sunt exprimați în valori de concentrație, numărul de probe neconforme prelevate în condiții de exploatare normale nu trebuie să se abată cu mai mult de 100 % de la valorile parametrilor, cu excepția parametrului materiilor totale în suspensie, pentru care abaterile de la valorile parametrilor pot merge până la 150 %;
3) pentru parametrii specificați în anexa nr. 3, media anuală a probelor pentru fiecare parametru respectă valorile relevante ale parametrului prevăzute în anexa respectivă; se aplică valorile concentrației sau procentajul minim de reducere;
4) pentru parametrii specificați în anexa nr. 51, frecvența prelevării de probe menționată în partea C punctul 3 a anexei nr.21 înseamnă că se prelevă o probă la punctul de intrare, iar o probă este prelevată la ieșirea din stația de epurare a apelor uzate urbane pentru a verifica respectarea procentului minim de îndepărtare din anexa nr. 51; procentul mediu de îndepărtare a tuturor substanțelor utilizat în calcul se utilizează pentru a evalua dacă s-a atins procentul minim necesar de îndepărtare de 80 %.
8. Probele se prelevă astfel încât să reflecte poluarea debitului pe timp uscat. Pentru calitatea apei avută în vedere, nu se ține seama de valorile extreme, dacă acestea se datorează unor circumstanțe excepționale provocate de ploi extrem de intense.
9. Analizele privind evacuările care provin din lagune se efectuează pe probe filtrate; cu toate acestea, concentrația materiilor totale în suspensie în probele de apă nefiltrată din astfel de evacuări nu depășește 150 mg/l. 

Anexa nr.51
la Regulamentul privind cerinţele de colectare,epurare şi deversare a apelor uzate în 
sistemul de canalizare şi/sau în emisare pentru localităţile urbane şi rurale

Cerințe pentru epurarea cuaternară a evacuărilor din stațiile de epurare a apelor uzate urbane menționate la pct. 4012 sau a evacuărilor din stațiile de epurare a apelor uzate urbane care deservesc aglomerări menționate la pct. 4018.
	Indicatori
	Procent minim de îndepărtare în raport cu încărcarea influentului

	Substanțe care pot polua apa chiar și în concentrații scăzute (a se vedea nota 1)
	80 % (a se vedea nota 2)


Nota 1: 
Se măsoară concentrația substanțelor organice menționate la literele (a) și (b).
(a)	Categoria 1 (substanțe care pot fi epurate foarte ușor):
(i) Amisulprid (nr. CAS 71675-85-9),
(ii) Carbamazepin (nr. CAS 298-46-4),
(iii) Citalopram (nr. CAS 59729-33-8),
(iv) Claritromicină (nr. CAS 81103-11-9),
(v) Diclofenac (nr. CAS 15307-86-5),
(vi) Hidroclorotiazidă (nr. CAS 58-93-5),
(vii) Metoprolol (nr. CAS 37350-58-6),
(viii) Venlafaxină (nr. CAS 93413-69-5);
(b)	Categoria 2 (substanțe care pot fi eliminate ușor):
(i) Benzotriazol (nr. CAS 95-14-7),
(ii) Candesartan (nr. CAS 139481-59-7),
(iii) Irbesartan (nr. CAS 138402-11-6),
(iv) amestec de 4-Metilbenzotriazol (nr. CAS 29878-31-7) și 5-metil-benzotriazol (nr. CAS 136-85-6).
Nota 2: 
Procentul de îndepărtare se calculează la debitul pe timp uscat pentru cel puțin șase substanțe. Numărul substanțelor din categoria 1 este de două ori mai mare decât numărul substanțelor din categoria 2. În cazul în care se pot măsura mai puțin de șase substanțe într-o concentrație suficientă, autoritatea competentă desemnează alte substanțe pentru a calcula procentul minim de îndepărtare, atunci când este necesar. Pentru a evalua dacă s-a atins procentul minim de îndepărtare necesar, de 80 %, se utilizează media procentelor specifice de îndepărtare a tuturor substanțelor individuale utilizate în calcul. „

1.28  La anexa nr. 8:
1.28.1 Pct. 2 se modifică și va avea următorul cuprins:
„2. Epurarea apelor uzate provenite din aglomerări umane se realizează în conformitate cu prevederile capitolului IV1, în funcție de mărimea aglomerării, exprimată în echivalent locuitori și de condițiile specifice ale zonei de evacuare. „;
1.28.2 La pct. 5, cuvintele „prin soluţii individuale„ se substituie cu textul „în conformitate cu prevederile capitolului IV1 „;
1.28.3 La pct. 6, tabelul 1, se modifică și va avea următorul cuprins:
 „Tabelul 1
Delimitarea aglomerărilor

	Mărime aglomerare
	Cerinţe privind

	
	sistemul de colectare a apelor uzate (canalizare)
		epurarea apelor uzate

	˃10 000 EL
	Asigurarea unui sistem de colectare 
	Aplicarea unei epurări avansate 

	De la 2 000 la 10 000 EL
	Asigurarea unui sistem de colectare 
	Aplicarea unei epurări secundare sau echivalente

	De la 1000 la 2 000 EL
	Asigurarea unui sistem de colectare
	Aplicarea unei epurări secundare sau echivalente

	< 1 000 EL
	Nu este obligatorie colectarea centralizată
	Epurare prin sisteme individuale sau alte sisteme adecvate



„

1.29  Se completează cu 3 anexe noi cu următorul cuprins: 
Anexa nr.10
la Regulamentul privind cerinţele de colectare, 
epurare şi deversare a apelor uzate în sistemul
de canalizare şi/sau în emisare pentru
localităţile urbane şi rurale

LISTA PRODUSELOR CARE FAC OBIECTUL RĂSPUNDERII EXTINSE A PRODUCĂTORILOR
1.Medicamentele de uz uman care intră în domeniul de aplicare al Legii nr. 153/2025 cu privire la medicamente.
2. Produsele cosmetice care intră sub incidența Hotărârii Guvernului nr. 1207/2016 pentru aprobarea Regulamentului sanitar privind produsele cosmetice.

Anexa nr.11
la Regulamentul privind cerinţele de colectare, 
epurare şi deversare a apelor uzate în sistemul
de canalizare şi/sau în emisare pentru
localităţile urbane şi rurale

CONȚINUTUL PLANURILOR DE MANAGEMENT INTEGRAT AL APELOR UZATE URBANE
1. O analiză a situației inițiale a zonei de drenare a aglomerării în cauză, incluzând cel puțin următoarele elemente:
a) o descriere detaliată a rețelei de sisteme de colectare, a capacităților de stocare și de transport a apelor uzate urbane și a scurgerilor de apă urbane din rețeaua respectivă și a capacităților existente de epurare a apelor uzate urbane în caz de precipitații;
b) pentru sistemele de canalizare combinată, o analiză dinamică a fluxurilor de ape uzate urbane în cazul precipitațiilor, bazată pe date de monitorizare sau utilizarea unor modele hidrologice, hidraulice și de calitate a apei care să țină seama de proiecțiile climatice de ultimă generație și care să includă o estimare a încărcărilor de poluare ale parametrilor menționați în anexa nr. 3 și, după caz, în anexa nr. 5 precum și a microplasticelor și a poluanților relevanți eliberați în apele receptoare în caz de precipitații;
c) pentru sistemele de canalizare separată, o descriere detaliată a cerințelor de monitorizare în punctele relevante ale sistemelor separate în care se preconizează că evacuările de scurgeri de apă urbane vor fi poluate, astfel cum sunt identificate în temeiul pct. 60 subpct. 3) lit. f), pentru a identifica măsurile relevante și fezabile, astfel cum se prevede la punctul 3 din prezenta anexă.
2. Obiective pentru reducerea poluării cauzate de supraîncărcarea cu apă ca urmare a furtunilor, incluzând următoarele elemente:
a) un obiectiv orientativ fără caracter obligatoriu ca supraîncărcarea cu apă ca urmare a furtunilor să reprezinte un procent scăzut care nu poate depăși 2 % din încărcarea anuală de ape uzate urbane colectate calculată în condiții de vreme uscată; acest obiectiv orientativ fără caracter obligatoriu se îndeplinește până la:
(i) 31 decembrie 2051 pentru toate aglomerările cu cel puțin 100 000 l.e.;
(ii) 31 decembrie 2057 pentru aglomerările cu cel puțin 10 000 l.e. menționate la pct. 60;
b) reducerea progresivă a macroplasticelor.
3. Măsurile care trebuie luate pentru atingerea obiectivelor menționate la punctul 2, în conformitate cu termenele stabilite la punctul respectiv, însoțite de un calendar pentru punerea în aplicare a măsurilor și de o distincție între măsurile deja în vigoare și cele care urmează să fie luate. Acesta conține, de asemenea, o identificare clară a actorilor implicați și a responsabilităților acestora în implementarea planului de management integrat al apelor uzate urbane.
4. Atunci când evaluează măsurile care trebuie luate în temeiul punctului 3, autoritățile competente iau în considerare cel puțin următoarele elemente:
a) măsuri preventive care au ca scop evitarea pătrunderii apelor pluviale nepoluate în sistemele de colectare, inclusiv măsuri de promovare a reținerii naturale a apei sau a colectării apei pluviale, precum și măsuri care vizează extinderea spațiilor verzi și albastre în zonele urbane pentru reducerea supraîncărcării cu apă ca urmare a furtunilor sau de limitare a suprafețelor impermeabile din aglomerări;
b) măsuri pentru o mai bună gestionare și optimizare a utilizării infrastructurii existente, inclusiv a sistemelor de colectare, a volumelor de stocare și a stațiilor de epurare a apelor uzate urbane, cu scopul de a asigura minimizarea evacuărilor de ape uzate urbane neepurate sau de scurgeri de apă urbane poluate în apele receptoare;
c) în cazul în care sunt necesare pentru atingerea obiectivelor menționate la punctul 2, măsuri suplimentare de atenuare, inclusiv adaptarea infrastructurii pentru colectarea, stocarea și epurarea apelor uzate urbane, cum ar fi conectarea zonelor urbane nou construite la sisteme de canalizare separată, după caz, sau crearea de noi infrastructuri acordându-se prioritate pentru infrastructura verde și albastră, cum ar fi șanțurile cu vegetație, zonele umede de epurare și iazurile de stocare concepute pentru a sprijini biodiversitatea. După caz, reutilizarea apei este luată în considerare în contextul elaborării planurilor de management integrat al apelor uzate urbane menționate la pct.59.


Anexa nr.12
la Regulamentul privind cerinţele de colectare, 
epurare şi deversare a apelor uzate în sistemul
de canalizare şi/sau în emisare pentru
localităţile urbane şi rurale

INFORMAREA PUBLICULUI
1. Autoritatea competentă și operatorii responsabili cu serviciile de colectare și epurare a apelor uzate urbane, inclusiv informații privind structura de proprietate a operatorilor și datele de contact ale acestora;
2. Încărcarea totală de ape uzate urbane exprimată în locuitori echivalenți (l.e.) generată în aglomerare, cu detalii privind proporția acestei încărcări (în %) care este:
a) colectată și epurată în stațiile de epurare a apelor uzate urbane;
b) epurată de sisteme individuale înregistrate;
c) necolectată sau neepurată;
3. dacă este cazul, o justificare a motivului pentru care o anumită încărcare de ape uzate urbane nu este colectată sau epurată;
4. informații privind calitatea apelor uzate urbane evacuate din aglomerare în fiecare corp de apă receptor, inclusiv următoarele elemente:
a) concentrațiile medii anuale și încărcarea poluanților menționați la pct. 107 -111, emiși de fiecare stație de epurare a apelor uzate urbane;
b) o estimare a încărcării evacuărilor din sisteme individuale din punctul de vedere al parametrilor menționați în anexa nr. 3 și anexa nr. 5;
c) pentru aglomerările cu peste 10 000 l.e., o estimare, din punctul de vedere al parametrilor menționați în nr. 3 și anexa nr. 5, a încărcării evacuărilor provenite de la sistemele de canalizare combinată și de la supraîncărcarea cu apă ca urmare a furtunilor;
5. costurile de investiții anuale totale și costurile de funcționare anuale totale, cu o distincție între costurile de colectare și epurare, costurile anuale totale legate de personal, energie, consumabile, administrare și alte costuri, precum și costurile anuale medii de investiție și costurile de funcționare medii pe metru cub de ape uzate urbane colectate și epurate și per gospodărie medie în cazul în care costurile sunt recuperate integral sau parțial printr-un sistem tarifar pentru apă sau per aglomerare în alte cazuri;
6. informații privind modul în care sunt acoperite costurile menționate la punctul 5 și, în cazul în care costurile sunt recuperate printr-un sistem tarifar, informații privind structura tarifului pe metru cub de ape uzate urbane colectate și epurate, informații privind structura tarifului fie pe metru cub de ape uzate urbane colectate și epurate, fie pe metru cub de apă furnizată, inclusiv costurile fixe și variabile și o defalcare pe costuri de colectare, epurare, administrare și alte costuri;
7. planuri de investiții pentru infrastructura de colectare și epurare a apelor uzate urbane la nivel de aglomerare, incluzând impacturile preconizate asupra tarifelor pentru serviciile de epurare a apelor uzate urbane și beneficiile financiare și societale preconizate;
8. pentru fiecare stație de epurare a apelor uzate urbane de cel puțin 10 000 l.e.:
a) încărcarea totală (în l.e.) epurată și energia necesară pentru epurarea apelor uzate urbane (în kWh, în total și pe metru cub);
b) energia totală din surse regenerabile produsă (GWh/an) în fiecare an, inclusiv o defalcare pe surse de energie;
9. emisiile totale directe de GES (în tone de CO2 echivalent) produse sau evitate pe an prin exploatarea unei infrastructuri de colectare și epurare a apelor uzate urbane de cel puțin 10 000 l.e. în fiecare aglomerare și, când sunt disponibile, emisiile totale indirecte de GES (în tone de echivalent CO2) produse în special în timpul construirii infrastructurii respective;
10. un rezumat al naturii plângerilor și al răspunsurilor furnizate de operatorii stațiilor de epurare a apelor uzate urbane cu privire la aspecte care intră în domeniul de aplicare al prezentului regulament, precum și un rezumat al statisticilor referitoare la aceste plângeri și răspunsuri;
11. în urma unei cereri justificate, consumatorilor li se acordă acces la datele istorice pentru informațiile de la punctele 2, 4, 8 și 9, care au o vechime de 10 ani și care nu sunt anterioare datei de 1 ianuarie 2025. ”


2. Prezenta hotărâre intră în vigoare la expirarea termenului de o lună de la data publicării în Monitorul Oficial al Republicii Moldova, cu excepția pct. 119-124 care intră în vigoare de la 1 august 2027.


PRIM-MINISTRU INTERIMAR                          Eugeniu OSMOCHESCU

Contrasemnează:
Viceprim-ministru, 
ministrul infrastructurii și dezvoltării regionale               Vladimir BOLEA

Ministrul mediului                                                            Gheorghe HAJDER

Ministrul sănătății                                                              Emil CEBAN

Proiect   UE  

         

  GUVERNUL  REPUBLICII  MOLDOVA     HOTĂRÂRE   nr. ____     din                                        202 6   Chișinău    

cu privire la modificarea Regulamentului privind cerințele de colectare,  epurare și deversare a apelor uzate în sistemul de canalizare și/sau în emisare  pentru localitățile urbane și rurale, aprobat prin Hotărârea Guvernului nr.  950/2013     În temeiul art.   40 din Legea apelor nr.   272 / 2011 ( republicată în  Monitorul  Oficial al Republicii Moldova,  2024 , nr.  46 - 49 , art.  70 ), cu modificările ulterioare,  și al art. 22 din Legea nr. 303/2013 privind serviciul public de alimentare cu apă şi  de canalizare (Monitorul Oficial al Republicii Moldova, 2014, nr.60 - 65, art.123), cu  modificările ulterioare ,      Guvernul HOTĂRĂŞTE:     Prezenta hotărâre transpune  Directiva (UE) 2024/3019   a   Parlamentului  European și a   Consiliului din 27   noiembrie 2024 privind epurarea apelor uzate  urbane (reformare),   nr. CELEX:  02024L3019 - 20241212 ,   publicată în Jurnalul  Oficial L 3019 12.12.2024, p.1, rectificată prin Jurnalul Oficial L   90038, 16.1.2025,  p.1   (2024/3019).     1.   Hotărârea Guvernului nr. 950/2013 pentru aprobarea Regulamentului  privind cerințele de colectare, epurare și deversare a apelor uzate în sistemul de  canalizare și/sau în emisare pentru localitățile urbane și rurale (republicată în 

